Konačno: Hokejaši Beograda posle prvog osvojenog boda u MOL ligi\nKonačno je probijen led! Hokejaši najmlađeg srpskog kluba upisaće 30. septembar u ovdašnje hokejaške almanahe kao dan kada su zabeležili prvi bod u svojoj premijernoj sezoni u regionalnom takmičenju, iako su bili blizu i potpunom uspehu i pobedi koja bi im mnogo značila u nastavku sezone. Što nisu uspeli na četiri ovosezonske utakmice kao domaćini, učinili su na svom trećem gostovanju i tako najavili da bi konačno u tabeli regionalnog šampionata mogli da upišu i prvi trijumf. Ruku na srce, domaći hokejaši bili su bolji rival, imali mnogo više prilika (čak 55 udaraca na gol sjajnog Arsenija Rankovića), ali u igri našeg tima mogla je da se vidi rešenost da se zabeleži istorijski rezultat i na momente izuzetna zrelost kakva nije u prethodnim mečevima, što je potvrda da je samo bilo pitanje kada će naši hokejaši kompenzovati kasni početak sezone i "preboljevanje dečjih bolesti" u ovako jakom takmičenju kakva je MOL liga. Iako se u pojedinim trenucima u finišu osetio i strah dok su domaći (bezuspešno) pokušavali da stignu do pobedonosnog pogotka, beogradski "Plavo-beli" potvrdili su da imaju kvalitet za regionalno takmičenje i da vrlo uskoro od njih treba očekivati i osvajanje "celog plena".\nNije tako delovalo na isteku 17. minuta igre, jer su najpre Kigan Dansero u 11, a zatim i Žolt Azari u "pauer pleju" pogodili mrežu našeg tima za zabrinjavajućih 2:0 za domaćina. Ipak, u završnici tog perioda usledilo je sjajnih minut i po srpskog tima. Najpre je Samir Saliji izbacio iz igre dva čuvara pored desne ograde, a zatim uposlio usamljenog Hjuga Turkota koji pogađa za smanjenje rezultata, da bi potom David Arvaj gotovo iz "mrtvog ugla" za poravnanje rezultata.\nU drugom periodu odlična igra Beograda u gotovo svim fazama igre, jedino je disciplina bila dosta problematična, budući da se naši hokejaši očigledno nisu dobro prilagodili kriterijumu suđenja, pa je i nervoza malo učinila svoje. Ipak, nju je presekao u 38. minutu Hjugo Turkot koji je u 38. minutu pogodio mrežu Davida Duščeka (32 odbrane), za svoj drugi gol na meču i potpun preokret. Bio je to sedmi pogodak sjajnog kanadskog internacionalca kojim se ponovo vratio na drugo mesto liste strelaca regionalnog takmičenja, iza zemljaka Ijana Mekdonalda iz Korone Brašov (osam golova).\nBio je to jasan alarm za uzbunu domaćeg tima koji je, kako se meč bližio kraju, bivao sve nervozniji. Tražili su "Čelični bikovi" u poslednjem periodu na sve načine put do mreže Rankovićevog gola, ali su se beogradski hokejaši sjajno branili, da bi pet minuta i 39 sekundi pre kraja Peter Nemet ipak doneo radost domaćim navijačima. Posle jedne nespretnosti i izgubljenog paka kod plave linije odbrambene trećine Beograda, Nemet je obezbedio produžetak. Uprkos činjenici da nisu odbranili mrežu u poslednjem periodu, srpski "oklopnici" uspeli su da obezbede prvi bod u istoriji kluba i to baš na mestu odakle je sve počelo – u Dunaujvaroši, gde su krajem avgusta otpočeli pripreme za debi u regionalnoj ligi.\nU dodatnih pet minuta viđena je igra na "sve ili ništa" oba tima. Kidisali su u situaciji "3 na 3" naizmenično hokejaši obe ekipe, pa je viđeno mnogo zicera i već viđenog "zlatnog gola", pa iako su gosti u tim sistuacijama bili češće, na kraju je pobednika odlučila penal serija. Kazneni udarci nisu bili srećni za beogradski sastav, Turkot i kapiten Filipović promašili su prva dva šuta, dok je s druge strane Azari pogodio, da bi potom Ranković maestralno "skinuo" već viđen zicer Becea. U poslednjoj seriji, Samir Saliji je hladnokrvno pogodio za izjednačenje, ali je precizan bio i Kigan Dansero za trijumf domaćina – 4:3.\nPriliku za nove bodove hokejaši Beograda imaće već u subotu od 19 časova kada u Budimpešti gostuju MAC-u, iako će u tom meču biti veliki autsajderi. Prošlosezonski finalista plej-ofa je u dosadašnjem toku sezone na šest odigranih susreta ispustio samo jedan bod, sada već dalekog 11. septembra protiv Čikserede (pobeda u penal seriji 2:1), pa su "Medvedi" trenutno jedini neporaženi tim u regionalnom takmičenju.


Jelečević obećao penzije, a nije nagovijestio povlačenje - Klix.ba\nJelečević obećao penzije, a nije nagovijestio povlačenje\n27.8.2009. u 18:24\nFederalni ministar rada i socijalne politike Perica Jelečević obećao je danas da će penzije u Federaciji biti isplaćene na vrijeme i dodao da će isplata biti u dosadašnjem iznosu.\nOn je to kazao novinarima u Sarajevu nakon današnje sjednice Federalne vlade, na kojoj je dopremijer i ministar finansija Vjekoslav Bevanda saopćio da on i još tri ministra do daljnjeg neće učestvovati u radu Vlade.\nIako su se danas povukla četiri ministra iz stranaka s hrvatskim predznakom, njihov sunarodnik ministar Perica Jelečević nije nagovijestio da će postupiti isto, već je na novinarska pitanja te vrste odgovarao da se on u ovom trenutku bavi problemom osiguranja redovnih penzija.\nOsim Bevande, povlačenje su najavili ministri turizma i okoliša te pravde Nevenko Herceg i Feliks Vidović, svi članovi Hrvatske demokratske zajednice, kao i ministar poljoprivrede, vodoprivrede i šumarstva Damir Ljubić, kadar Hrvatske demokratske zajednice 1990 i stranački kolega ministra Jelečevića.\nOdluku o povlačenju novinarima su nakon sjednice saopćili članovi Vladinog Ureda za odnose s javnošću, dok se ministri na koje se ona odnosi nisu obratili javnosti.\nIz Ureda za odnose s javnošću je samo rečeno da je ministar Bevanda na sjednici saopćio odluku četvorice ministara nakon što je Vlada većinom glasova odobrila i u parlamentarnu proceduru uputila odluku o usvajanju Prostorne osnove Prostornog plana područja posebnih obilježja od značaja za Federaciju BiH «Autocesta na Koridoru 5C za period od 2008. do 2028. godine».\nNovinari su uspjeli dobiti još samo izjavu sekretara u Federalnoj vladi Ismeta Trumića, ali ni on nije precizirao uzrok odluke četvorice članova Vlade, već je rekao da Vlada može i dalje valjano odlučivati.\nZa to joj je potreban kvorum, a ona ga i u novonastaloj situaciji ima s obzirom na to da ga čini devet od 17 ministara u Vladi Federacije BiH, naglasio je Trumić.\nIz njegove izjave još proizlazi da je problem političke prirode te da će o njemu biti riječi na nivou stranaka iz kojih dolaze ministri.\nTrumić očekuje da će Vlada nakon toga nastaviti rad u punom kapacitetu.


Banjaluka podržala akciju “Sat za našu planetu” – Banjaluka24\nBanjaluka je sinoć gašenjem svjetala u užem centru grada, 12. put bila dio svjetske ekološke akcije “Sat za planetu Zemlju”.\nTako se najveći grad Republike Srpske, pridružio brojnim svjetskim gradovima koji simboličnim isključivanjem svjetla na sat vremena žele da ukažu na neophodnost borbe protiv klimatskih promjena, kao i da se uputi snažna poruka kako je moguće preduzeti nešto u vezi sa ublažavanjem klimatskih promjena i očuvanjem resursa na planeti.\nSvjetla su od 20:30 do 21:30 časova bila isključena na zgradama Gradske uprave i Banskog dvora, kao i objektima Muzeja savremene umjetnosti Republike Srpske, “Pošta Srpske” i “Elektrokrajine”.\nInače, akcija “Sat za našu planetu” počela je 2007. godine u Sidneju. Brojne svjetske znamenitosti, od tada, bile su u mraku kao poruka o neophodnosti preduzimanja konkretnih akcija za ublažavanje klimatskih promjena.\nCivilna zaštita: Pranje i dezinfekcija saobraćajnica i javnih površina


Utorak , 2019-03-05 | 16:00:24\nŠef poslaničke grupe Srpske radikalne stranke (SRS) Vojislav Šešelj ponovo je danas u Skupštini Srbije optužio potpredsednika Vlade Srbije Rasima Ljajića za kriminalne radnje povezujući ga ovog puta sa navijačkim grupama u Novom Pazaru i navodeći da je vlasnik gradjevinske firme koja gradi stanove u Sočiju u Rusiji.\nNavode Šešelja odbacio je Milorad Mijatović, šef poslaničke grupe Socijademokratske partije (SDPS) čiji je Ljajić lider, navodeći da su netačni i ponovo zatražio da Šešelju kao osudjenom ratnom zločincu bude oduzet poslanički mandat.\nŠešelj je rekao da je Ljajić vlasnik gradjevisnke firme "Ikan kompani" koja je podizvodjač firmi "Alk kompani", vlasnika njegovog bliskog prijatelja iz Novog Pazara, Numana Barjamovića.\n"Rasim finansira izgradnju 14 zgrada po sto stanova u Sočiju. Ne bih ja imao ništa protiv da Rasim Ljajić kome je od babovine ostalo bogato nasledstvo finansira 1.400 stanova u Sočiju. Medjutim čini mi se da je to nespojivo sa funkcijom ministra i potpredsednika Vlade Srbije", rekao je Šešelj.\nOn je kazao i da je u Novom Pazaru protiv njega pokrenuta kampanja i da su navijači na utakmici u tom gradu pevali da im je "prva i poslednja želja da zakolju vojvodu Šešelja", a da on na to odgovara tako što pronalazi podatke ko su ti ljudi i po čijem nalogu rade.\nKako je kazao, Ljajić je navijačke grupe "Torcida Sandžak" i "Ekstremi" uspeo da spoji i stavi pod svoju kontrolu.\n"Grupa navijača je s njegove strane angažovana u raznim firmama gde imaju naknade 40.000 dinara mesečno, a da ništa ne rade, niti se pojavljuju na poslu", kazao je Šešelj i nabrojao imena tih navijača.\nOn je kazao i da sve psovke i uvrede plasiraju Mirsad Jusufović, član Gradskog veća Novog Pazara, Kasim Zoranić i njegov sin Suad.\nMijatović je kazao da Šešelj u svojim političkim aktivnostima stalno iznosi laži i nestine, te istakao da je Rasim Ljajić častan čovek koji nema čak ni prekršajnu prijavu za saobraćaj. On je podsetio da je Ljajić zatražio od nadležnih institucija da se ispitaju svi Šešeljevi navodi o njemu.\nOn je od ministra spoljnih poslova koji je zadužen za saradnju sa Haškim tribunalom tražio da skupštini dostavi presudu Haškog tribunala kako bi Administrativni odbor Skupštine Srbije mogao da razmatra oduzimanje mandata Šešelju.\n"Gospodo ovom politikom koju vodite nikada nećete dobiti izbore i nestaćete sa politčke scene Srbije, a morate nestati jer ste vi kao što sam već jednom rekao, nesreća za državu Srbiju, vi ste kancer na političkom nebu Srbije i sa vama više nećemo raspravljati, jer to nema nikave svrhe", rekao je Mijatović.


Trinaesti protest Jedan od pet miliiona u Novom Sadu ugostio Raleta Milenkovića\nMoguće zbogom Velikoj Britaniji s holandske plaže |\n► Trinaesti protest Jedan od pet miliiona u Novom Sadu ugostio Raleta Milenkovića\n12.04.2019 Novi Sad\nGlumac Radoslav Rale Milenković, poručio je večeras sa protesta "Jedan od pet miliona" u Novom Sadu, da država Srbija danas liči na "osvetu loših đaka", i pozvao sve da dođu u subotu 13. aprila na protest u Beograd, kako bi se protiv toga pobunili.\n"Ovi sada dokazuju da ne mora ništa da se zna, da ne moraju da se uče škole, pa se svete onima koji su slušali i učili. Ja šetam od prvog protesta u Beogradu samo zato što ne mogu na to da pristanem", rekao je Milenković.\nOn je pozvao građane da nastave da se skupljaju i šetaju u protestima, ne zbog politike, već zato što su nezadovoljni u zemlji u kojoj se "potpuno proizvoljno postavljaju direktori ili donosioci odluka".\n"Zemlji u kojoj se poptuno proizvoljno lupeta, kao da niko nikada ništa nije znao, kao da ne postoji istorija, kao da se mi ničega ne sećamo i da smo svi drogirani, hipnotisani, pijani ili ludi pa nemamo pojma kako bi jedno društvo moglo da izgleda i na kojim institucijama bi trebalo da počiva", rekao je on.\nKako je poručio okupljenima, građani se za takvo društvo i atmosferu u kojoj je to nedopustivo, moraju izboriti izeražavanjem svog nepristajanja.\n"Sve ovo je moguće samo zato što u našem društvu već neko vreme uspeh ne počiva na radu, a ambicija ne počiva na znanju, već na pohlepi i gramzivosti, za koju im je jedini alibi da je podršku dobilo na izborima", dodao je on.\nPrema njegovim rečima, sledeći koji budu u Srbiji došli na vlast, moraju doći u takvu sredinu i atmosferu da će građani "isto ovako protiv njihovih loših odluka ponovo šetati".\nNa protestu se ponovo okupilo više hiljada građana, a pridružili su se i studenti novosadskog Univerziteta koji su slovima ispisali "Mi smo budućnost Srbije".\nNovosađani će se sutra pridružiti protestu "miILIon" u Beogradu, a kako su u Savetu protesta "Jedan od pet miliona" u Novom Sadu rekli, neće biti organizovanih autobusa, jer je bilo problema sa auto - prevoznicima i nisu uspeli da obezbede prevoz.\nSavez za Srbiju (SZS) ocenio je danas da je predsednik Srbije Aleksandar Vučić dao naređenje "da tuku naord" pripadnicima Vojske Srbije (VS) koji su se ispred Predsedništva u subotu...


Za zdravlje Tadića prve pitale EX-YU kolege | Mondo Portal\nZa zdravlje Tadića prve pitale EX-YU kolege 0 Podeli Podeli na facebook Podeli na twitter Podeli na viber Pošalji na mail\n24.12.2010. / 12:04 14:49\nZa zdravlje Tadića prve pitale EX-YU kolege\nZa zdravlje predsednika Srbije Borisa Tadića, koji je operisao Ahilovu tetivu, prvi su pitali predsednici Hrvatske, Crne Gore i Republike Srpske.\nTadić se juče čuo sa Ivom Josipovićem, koji se interesovao za ishod operacije i poželeo brz oporavak, a odmah potom su usledili pozivi Milorada Dodika i Filipa Vujanovića rečeno je Srni u Kabinetu predsednika Srbije.\nIz Kabineta ističu da će se Tadić pojaviti na poslu kada doktori ocene da je sposoban da obavlja svoje dužnosti.\nKako je ranije saopšteno, Tadić se uspešno oporavlja nakon juče izvedene operacije Ahilove tetive i sledi period imobilizacije, rehabilitacije i oporavka.\nPrema izveštaju konzilijuma lekara postoperativni tok protiče uredno i započeta je rehabilitacija.\nTadić će u bolnici biti do ponedeljka, a nakon toga na kućnom lečenju, u skladu sa preporukom lekarskog konzilijuma, saopštila je press služba predsednika.\nTadića su operisali lekari sa VMA u saradnji sa finskim ortopedom Sakarijem Oravom.\n"Blic" piše da se Tadić oporavlja u predsedničkom apartmanu na VMA, kojem pristup ima, uz korišćenje unapred određenih šifara, ograničen broj lekara.\nTadiću je određeno mirovanje u narednih petnaest dana, kada bi trebalo, prema preliminarnim prognozama, da skine gips.


Milion evra za obnovu poplavljenih područja - Televizija K3\nU Sarajevu je danas predstavljena druga faza projekta Italijanske kooperacije pomoći poplavljenim područjima u BiH, vrijedna milion evra, koja je namijenjena socio-ekonomskom oporavku područja najpogođenijih prošlogodišnjim katastrofalnim poplavama u šest opština u Republici Srpskoj i Federaciji BiH.\nAmbasador Italije u BiH Ruđero Korijas rekao je da će sa milion evra Italijanska kooperacija omogućiti povratak na posao, reaktiviranje proizvodnje i prodaje za 1.100 malih poljoprivrednika i više od 90 malih i srednjih preduzeća.\n“Ciljali smo na male korisnike spašavajući ovaj segment naturalne privrede uništen prošlogodišnjim poplavama”, rekao je Korijas na konferenciji za novinare, ističući da je fokus druge faze projekta na obnavljanju radnih mjesta i stvaranju posla.\nKorijas je precizirao da se druga faza projekta, koja treba da bude završena u narednih 12 mjeseci, odnosi na pomoć malim poljoprivrednicima, stočarima i malim preduzećima koja su pretrpjela najveću štetu tokom poplava u opštinama Derventa, Maglaj, Orašje, Sanski Most, Srebrenica i Zvornik.\n“Veliki dio korisnika ovog projekta biće povratnici”, istakao je italijanski ambasador.\nOn je podsjetio da je u okviru prve faze projekta pomoći poplavljenim područjima u BiH Italija prošle godine pomogla slanjem pripadnika svoje civilne zaštite, te finansijskim sredstvima upućenim posredstvom Svjetske zdravstvene organizacije i Crvenog krsta.\nU provođenje druge faze projekta, uz lokalne vlasti, uključena su i ministarstva spoljne trgovine i ekonomskih odnosa, za ljudska prava i izbjeglice, te civilnih poslova BiH.\nMinistar spoljne trgovine i ekonomskih odnosa BiH Mirko Šarović zahvalio je za pomoć Vlade Italije, ističući da su rijetki projekti koji se odnose na podršku malim zajednicama i malim preduzećima.\nNavodeći da je pomoć potrebna i drugim lokalnim zajednicama, Šarović je izrazio nadu da će Vlada Italije prepoznati to i obezbijediti dodatnu pomoć.\nMinistar za ljudska prava i izbjeglice BiH Semiha Borovac istakla je da je ovaj projekat Italijanske kooperacije više nego dobrodošao i da obuhvata opštine sa velikim brojem povratnika.\n“Projekat sadrži elemente održivosti povratka jer će, osim ulaganja u poljoprivredu, veliki dio sredstava biti uložen u infrastrukturu”, zaključila je Borovčeva.\nMinistar civilnih poslova BiH Adil Osmanović posebno je zahvalio što je ovim projektom obuhvaćena i obnova biblioteke u Sanskom Mostu.


košarkaška reprezentacija Srbije : strana 2 : Južne vesti\nKošarkašice Srbije poražene od Ukrajine u Čairu\n19:50, 23. 11. 2016.\nUmesto da u potpunosti preokrenu rezultat, Srpkinje su ponovo dozvolile Ukrajinkama da se odlepe na dvocifrenu prednost na 5 minuta do kraja meča - 83:71.\nKošarkašice Srbije: Nišlije, podržite nas\n11:43, 23. 11. 2016.\nŽenska košarkaška reprezentacija Srbije danas u 18 sati u hali "Čair" igra protiv Ukrajine odlučujuću utakmicu u kvalifikacijama za Evropsko prvenstvo 2017. u Češkoj, a selektorka i košarkašice naglasile su da će im podrška sa tribina niške dvorane biti jako potrebna da dođu do pobede.\nKošarkašice Srbije u Čairu overavaju plasman na Evropsko prvenstvo\n10:36, 21. 11. 2016.\nDa bi se na smotru najboljih evropskih reprezentacija plasirale sa prvog mesta u grupi, košarkašice Srbije moraće u poslednjem kolu da pobede Ukrajinu sa četiri ili više poena razlike, a taj meč biće odigran u sredu 23. novembra u Čairu od 18 sati. Besplatne ulaznice na biletarnici hale od ponedeljka.\nJović odličan u pobedi nad Hrvatskom\n06:05, 18. 8. 2016.\nNiški košarkaš Stefan Jović imao je veliki udeo u pobedi reprezentacije Srbije nad Hrvatskom u četvrtfinalnom meču Olimpijskih igara u Brazilu. On je ubacio 9 poena, uz 4 skoka i jednu asistenciju.\nJovićeva trojka sa pola terena (video)\n12:18, 2. 8. 2016.\nNišlija Stefan Jović u poslednjoj pripremnoj utakmici košarkaške reprezentacije Srbije za Olimpijske igre protiv Hrvatske postigao je odlučujući koš u poslednjoj sekundi napada sa centra igrališta.\nMarko Cvetković u stručnom štabu juniorske reprezentacije\n16:20, 23. 3. 2016.\nŠef stručnog štaba niškog Konstantina Marko Cvetković imenovan je za pomoćnog trenera košarkaške reprezentacije Srbije do 18 godina sa kojom će učestvovati na nezvaničnom svetskom prvenstvom.\nHala Čair dočekuje najbolje košarkašice Srbije\n09:41, 6. 11. 2015.\nNajbolje srpske košarkašice ugostiće Ukrajinu 23. novembra naredne godine u hali Čair u Nišu u poslednjem kolu kvalifikacija za Evropsko prvenstvo koje će 2017. godine biti održano u Češkoj.\nPriča o Svetislavu Pešiću i u njegovom rodnom Pirotu\n09:26, 30. 7. 2015.\nFilm niškog reditelja Željka Mirkovića o jednom od najboljih košarkaških trenera, nekadašnjem selektoru Jugoslavije i osvajaču titula prvaka sveta i Evrope imaće priliku 15. avgusta da vide i sugrađani Svetislava Pešića.\nStefan Jović na spisku reprezentacije Srbije za EP\n12:51, 26. 5. 2015.\nIme košarkaša Crvene zvezde Stefana Jovića, rođenog Nišlije, nalazi se na širem spisku selektora reprezentacije Srbije Saše Đorđevića pred početak priprema za Evropsko prvenstvo.\nPirotski grafit za svetsko srebro\n11:35, 18. 9. 2014.\nNa mestu doskorašnjih potpisa, psovki i kukastih krstova, sada na zidu zgrade u Ustaničkoj ulici u Pirotu u zahvalnost srpskim košarkašima stoji ogroman grafit - zastave, lopta i tri prsta.\nKošarkaš iz Niša osvojio svetsko srebro\n09:54, 15. 9. 2014.\nRođeni Nišlija Stefan Jović je sa seniorskom reprezentacijom Srbije osvojio srebrnu medalju na Svetskom prvenstvu u Španiji.\nSrbija-SAD uživo na ekranu u centru Niša\n14:47, 14. 9. 2014.\nNa centralnom gradskom trgu u Nišu građani će večeras moći na velikom ekranu da gledaju finalnu utakmicu Svetskog prvenstva u košarci.\nStefan Jović pozdravio Niš (video)\n13:08, 14. 9. 2014.\nKošarkaški reprezentativac Srbije Nišlija Stefan Jović nakon pobede nad Francuskom u polufinalu Svetskog prvenstva iz svlačionice je pozdravio grad u kom je rođen.\nUtakmica košarkaša uživo u centru Niša\n16:43, 11. 9. 2014.\nNa Trgu kralja Milana u petak, 12. septembra biće organizovano gledanje direktnog prenosa polufinalne utakmice košarkaškog Svetskog prvenstva koju će odigrati Srbija i Francuska.\nNiški košarkaš na Svetskom prvenstvu\n16:04, 27. 8. 2014.\nStefan Jović, rođen u Nišu, otputovao je sa košarkaškom reprezentacijom na šampionat sveta koji će biti održan u Španiji. On je prvi Nišlija u seniorskoj reprezentaciji Srbije.\nNišlija na Evropskom prvenstvu u košarci\n11:55, 19. 8. 2014.\nAndrija Marjanović, član Košarkaškog kluba Nibak iz Niša, otišao je sa kadetskom reprezentacijom Srbije na Evropsko prvenstvo koje će biti održano od 20. do 30. avgusta u Letoniji.\nPun Čair na debiju Saše Đorđevića\n22:01, 27. 7. 2014.\nSeniorska košarkaška reprezentacija Srbije ostvarila je pobedu u prvoj utakmici koju je kao selektor vodio Saša Đoršević pošto je u niškoj hali savladala B selekciju naše zemlje rezultatom 83:57 (26:11, 20:15, 25:19, 12:12).\nBesplatno na meč reprezentacije u Čairu\n11:31, 24. 7. 2014.\nSeniorska košarkaška reprezentacija Srbije odigraće prvu pripremnu utakmicu protiv "B" selekcije, i to u niškoj hali Čair u nedelju, 27. jula.\nPrva kontrola košarkaša Srbije u Nišu\n21:53, 21. 7. 2014.\nU nedelju, 27. jula seniorska košarkaška reprezentacija Srbije odigraće prvu pripremnu utakmicu protiv "B" selekcije u niškoj hali Čair.\nNišlija na spisku reprezentacije za Mondijal\n14:49, 1. 7. 2014.\nRođeni Nišlija Stefan Jović nalazi se na užem spisku seniorske košarkaške reprezentacije za pripreme i odlazak na Svetsko prvenstvo u Španiji.\n13:00, 17. 5. 2021.\nCrnoglavac predložena za v. d. direktora Narodnog muzeja Niš, na čelu dva centra ostaju iste direktorke


Mondo\t24.05.2018 11:39\nEksplozija se dogodila posle podne na području Galicije blizi grada Tui, oko 30 kilometara od granice s Portugalom.\nLokalne vlasti su navele da je 19 odraslih i sedam maloletnika povređeno i prebačeno u bolnicu.\n"Sve ukazuje da je reč o skladištu vatrometa, ali je vatromet bio smešten u kući, a ne u magacinu. To skladište je bilo tajno, i nismo znali da ono postoji", rekao je novinarima gradonačelnik grada Tui, Karlos Vaskez, prenosi Rojters.\nLokalni list "Faro di Vigo" navodi da su najmanje četiri osobe poginule u eksploziji koja je uništila desetine kuća i izbila prozore u prečniku od oko četiri kilometra, ali je Služba za vanredne situacije mogla da potvrdi da je samo jedna osoba poginula.\nNa video-simku sa lica mesta, koji je objavljen na sajtu španskog lista "El Mundo", vidi se gust dim iznad stambene zone, dok se na ulicama vide ruševine.\nVatrogasci trenutno pretražuju kuću po kuću u toj oblasti, u potrazi za poginulim i povređenim osobama, navela je Služba za vanredne situacije.


Poništen tender za projekat HE koja radi već godinu dana | Radio Televizija BN\nPoništen tender za projekat HE koja radi već godinu dana\nGodinu dana nakon što je državna hidroelektrana “Bogatić Nova” u Trnovu vrijedna preko 18 miliona maraka puštena u rad, Kancelarija za razmatranje žalbi je poništila tender za izradu njenog idejnog projekta, studije ekonomske opravdanosti i glavnog projekta, saznaje portal CAPITAL.\nRepublika Srpska 05.12.2019 | 11:11\n“Elektrodistribucija Pale” kao ugovorni organ je na tenderu od ponuđača tražila da ovaj posao završi samo za 15 dana, iako je realan rok oko deset mjeseci.\nZačudo, dvije sedmice je bilo dovoljno bivšem direktoru Energoinvesta-Energoinženjeringa“ u Istočnom Sarajevu Milošu Rajiću da privatna firma koju sad vodi dobije ovaj, skoro milionski posao.\nDrugi zainteresovani ponuđač nije se sa tim pomirio. Žalbu, koja je ovih dana prihvaćena, još je prije početka gradnje HE, krajem juna 2016. godine, uputio Institut za građevinarstvo “IG” iz Banjaluke, zasnivajući je upravo na veoma kratkom roku za ovaj obiman posao.\n“Postavljanje ovakvog roka ukazuje na činjenicu da neko već ima urađen projekat te ga samo treba ozakoniti u postupku javne nabavke. Na ovaj način ograničava se stvarna konkurencija budući da je ponuđačima samo fiktivno data mogućnost da učestvuje u postupku”, naveli su u svojoj žalbi iz “IG” instituta.\nNije to spriječilo upravu „Elektrodistribucije Pale“ da nezakonit posao, vrijedan oko 870.000 KM, u avgustu 2016. godine dodijele beogradskoj firmi “ES Energo systems”, na čijem čelu se nalazi Miloš Rajić, nekadašnji direktor fabrike “Energoinvest – Rasklopna oprema” i “ Energoinvest – Energoinženjering” u Istočnom Sarajevu.\nZanimljivo je da se na listi referenci ovog preduzeća nalaze uglavnom poslovi realizovani u energetskom sektoru BiH. Od 14 posljednjih čak 13 je u Republici Srpskoj.\nKancelarija za žalbe je ove navode prvo odbacila kao neosnovane ali ih je uvažila nakon što je Sud BiH ustanovio da nije obezbjeđena pravedna i aktivna konkurencija među dobavljačima.\nPodsjećamo, hidroelektranu “Bogutić-Nova” je izgradilo i opremilo preduzeće “Terex inžinjering” iz Bijeljine a puštena je u rad u septembru prošle godine.\nNjena instalisana snaga iznosi 9,96 megavata, projektovana godišnja proizvodnja 41 gigavat-čas električne energije, uz očekivani godišnji prihod oko pet miliona KM.\nIG može da traži obeštećenje\nIgor Vukajlović iz Udruženja građana „Tender“, kaže kako u ovom slučaju institut „IG“ može da traži odštetu od ugovornog organa pod određenim uslovima.\n„Ponuđač mora dokazati pred sudom da bi on dobio posao da ugovorni organ ili Kancelarija za žalbe nije napravila grešku i da je postupak bio regularan. To je u praksi veoma teško uraditi, kazao je on.\nVukajlović pojašnjava kako su rješenja Kancelarije za žalbe BiH konačna i izvršna što znači da bez obzira na upravni spor koji se vodi pred Sudom BiH, rješenje se izvršava kao što je to slučaj ovde.\nKoji su dalji pravni koraci instituta „IG“ po ovom pitanju nismo uspjeli saznati jer nam na naša pitanja nisu odgovorili.\nKud se ovo nije desilo u zemlji koju njeni gradjani zaista vole


Teslić: Načelnik učestvovao na konferenciji “Komušina 2031. – vizija i perspektive” - Istok\nTeslić: Načelnik učestvovao na konferenciji “Komušina 2031. – vizija i perspektive”\nNačelnik opštine Teslić, Milan Miličević učestvovao je na konferenciji “Komušina 2031. – vizija i perspektive” koja je održana u Zagrebu u organizaciji Udruženja Zajednica Komušina Zagreb.\nTema konferencije je realizacija projekta kojim će se potencijal Komušine podići na još viši nivo.\nNačelnik Miličević je na ovom događaju na panelu predstavio opštinu Teslić, njene kapacitete i dosadašnje realizovane projekte, kao i one koji su planirani u budućnosti. On je istakao da je Opštinska uprava spremna podržati projekat “Komušina 2031. -vizije i perspektive” kao što je podržala i do sada slične projekte.\nPored načelnika Miličevića, učesnici konferencije su predsjednik ZKZG, župnici sa prostora opštine Teslić, predstavnici opština Žepče i Usora, predstavnici grada Zagreba, Ministarstva spoljnih poslova Republike Hrvatske kao i predstavnici ZTC Banja Vrućica.\nZajednica Komušina Zagreb osnovana je 2019. godine u cilju promocije, unapređenja i očuvanja nacionalnog i kulturnog nasljeđa te zaštite istorijskih, privrednih i ekoloških znamenitosti.\nUpravni odbor JU Sportski centar „Borik“ nije prihvatio inicijativu banjalučkih sportista, sportskih radnika i novinara da dvorana ponese ime slavnog boksera Marijana Beneša. – Upravni ... Read More\nŠestočlana porodica Bovan konačno ima krov nad glavom\nPoslije više preseljavanja po neuslovnim smještajima u naselju Dobrun kod Višegrada za 25 godina, šestoročlana porodica Bovan, koja je doselila iz Кonjica, konačno je dobila siguran ... Read More\nNEWER POSTU Srpskoj 69 zaraženih:U Hercegovini nema novozaraženih\nOLDER POSTSokolac: Udruženja i sportski klubovi za primjer grada


Energy House | Dobro je pročitati…\n15 jula Ciljevi – Brajan Trejsi\nPosted at 19:41h in Dobro je pročitati...\nOva knjiga će vam pomoći kako da napravite prave planove, sa kojima ćete pravilno iskoristiti vreme, svoj talenat i snagom volje, upornošću doći do svog postavljenog cilja. Istom metodom ćete doći i do stvaranja ili održavanja zdrave i funkcionalne porodice. Kada imate čvrst i siguran porodični...\n06 juna Alkoholizam od prve do poslednje čaše – Dr Zoran Stanković, d.s.r. Dejan Begović\nPosted at 12:30h in Dobro je pročitati...\nU poslovnom svetu može da bude putokaz kako da se ne naprave naizgled male, a zapravo moguće kapitalne greške (str. 26. Model menadžerskog opijanja). U privatnom životu objašnjava kako se polako, ali sigurno (ako se ne vodi računa) dolazi do ove podmukle bolesti i kako...\n06 juna Zvoneći kedri Rusije – Vladimir Megre\nPosted at 12:21h in Dobro je pročitati...\nPodvucite – da obavezan zalog uspeha predstavlja, između ostalog, uzajamno razumevanje u kolektivu, vera u sposobnosti, i to ne samo svoje, već svakog pojedinca. Vera u one koji te okružuju, uvećava bilo koje sposobnosti. Poznato je da se biljke odazivaju na ispoljena ljudska osećanja, nastoje da...\nPosted at 12:07h in Dobro je pročitati...\nPosle puno neuspelih pokušaja da uspe u nekom od preduzetničkih poslova, jedino mu polazi za rukom da napiše knjigu o Anastasiji, i to sa velikom mukom. I rešio je – idem da posetim Anastasiju i vidim svog skoro rođenog sina. I dok ga je čamdžija...\n06 juna Anastasija – Vladimir Megre\nPosted at 11:59h in Dobro je pročitati...\nU ovoj knjizi ćete naći nešto već poodavno zaboravljeno: dobrotu, lepotu, ljubav, razumevanje, stvaranje i upoznavanje svojih praizvora! Vraćanje prirodi i svom predodređenju. Bog je stvorio najsavršenije biće u vaseljeni, nalik sebi – čoveka. Samo čovek i niko više poseduje osećanja, a najvažnije među njima je...


„Željeznice u EU zakonodavstvu“\nObjavljeno 25 septembar 2013\nU četvrtak, 26. septembra 2013. godine u Banjaluci, u sali Narodne skupštine RS, Željeznice Republike Srpske biće domaćin informativno - edukativne konferencije pod nazivom „Željeznice u EU zakonodavstvu“ koju su organizovale sa ciljem boljeg razumijevanja pravno - institucionalnog okvira za funkcionisanje željeznice.\nKonferencije će pružiti jasniju sliku svim donosiocima političkih i ekonomskih odluka o važnosti i veoma značajnom aspektu politike razvoja željezničkog saobraćaja u Evropi, a sa posebnim osvrtom na Željeznice Republike Srpske.\nEminentni stručnjaci iz oblasti međunarodnog željezničkog saobraćaja, svojim prezentacijama ukazaće na značaj, položaj, perspektivu i ulogu koju bi Željeznice Republike Srpske trebalо da imaju u skladu sa saobraćajnom politikom EU i perspektivama željezničkog saobraćaja.\nIspred Međunarodne željezničke unije (UIC) na konferenciji će govoriti generalni direktor Žan-Pjer Lubinu kao i dr Libor Lohman, izvršni direktor Zajednice evropskih željezničkih i infrastrukturnih komapanija (CER).\nPoziv za učešće u radu informativno-edukativnе konferencijе Željeznica Republike Srpske upućen je i predstavnicima izvršne i zakonodavne vlasti RS, poslovnim partnerima kao i predstavnicima željezničkih kompanija iz regiona.


Završena obuka učenja znakovnog jezika u Višegradu | Opština Novo Goražde\nZavršena obuka učenja znakovnog jezika u Višegradu\nU Višegradu je danas 12 polaznika uspješno završilo obuku učenja znakovnog jezika, koju je organizovao Savez gluvih i nagluvih i Ministarstvo zdravlja i socijalne zaštite Republike Srpske.\nU desetodnevnoj obuci učestvovali su predstavnici Doma zdravlja, Centra za mentalno zdravlje, Centra za socijalni rad, Policijske stanice, Doma za lica sa invaliditetom, te opština Višegrad i Novo Goražde.\nPsiholog u Centru za mentalno zdravlje višegradskog Doma zdravlja Gorica Tomić, koja je prošla obuku iz znakovnog jezika, rekla je da je ovo način da se pomogne tim licima i spriječi diskriminacija.\nOna je navela da je pozvala pet lica iz opštine Višegrad koja imaju oštećen sluh ili su nagluva da se učlane u Savez gluvih i nagluvih Srpske.\n„Gluva lica svoj znakovni jezik nazivaju maternjim, tako da se nadam da ću dostići nivo poznavanja tog jezika kako bismo mogli međusobno da komuniciramo“, kaže Tomićeva.\nOna je istakla da poznavanje znakovnog jezika za nju predstavlja ličnu satisfakciju i želju iz djetinjstva.\nPredsjednik Saveza gluvih i nagluvih Srpske Dubravka Ostojić rekla je da su obuku u Višegradu položili visokoobrazovani ljudi.\n„Posebno me raduje činjenica što sam ovdje upoznala jednu djevojku koja ne čuje, veoma je inteligentna, a sad je prvi put učila znakovni jezik“, navela je Ostojićeva, koja je i urednik časopisa „Eho tišine“.\nZamjenik načelnika opštine Višegrad Mladenko Tasić rekao je da je ova lokalna zajednica obezbijedila uslove za održavanje kursa.\n„Animirali smo sve javne ustanove i institucije u kojima je potrebno poznavanje znakovnog jezika da učestvuju na ovoj obuci kako bi se osposobili da tim ljudima pomognu u svakodnevnoj komunikaciji i ostvarivanju njihovih prava“, naglasio je Tasić.


Magazin online 60 godina od prve Zvezdine titule - 7 November 2011 - Magazin - Vojvodina Net\n60 godina od prve Zvezdine titule\nPred 50.000 gledalaca, „crveno-beli“ su u derbiju savladali ekipu Partizan i na prvim trofejom okončali dramatičan šampionat.\nStrelci za Zvezdu bili su Kosta Tomašević i Todor Živanović. Klub iz Ljutice Bogdana je još 24 puta uspeo da ponovi ovaj uspeh, a upravo na godišnjicu Zvezda i OFK će odigrati prvenstveni meč u subotu od 18 časova.\nTe 1951, kada se prvenstveno igralo tokom cele kalendarske godine, tim koji je predvodio legendarni Rajko Mitić, prva Zvezdina zvezda, odlično je startovao s tri pobede, uz gol razliku 13:0. Kola su krenula nizbrdo nakon poraza od Mačve u Beogradu s 2:1 pa je prolećni deo prvenstva Zvezda završila tek na četvrtom mestu s 14 bodova, iza Dinama (20), Hajduka (17) i Partizana (16).\nNekoliko kola pre kraja prvenstva, Dinamo je imao, činilo se, pet nedostižnih bodova prednosti. Onda se u pretposlednjem kolu, u Zagrebu, desila prava drama koja je završena pobedom „crveno-belih“, ali je tim iz Zagreba i dalje vodio na tabeli.\nU poslednjem kolu, najdramatičnijem u dotadašnjoj istoriji jugoslovenskog fudbala, Dinamo je na vrućem gostovanju u Beogradu igrao samo nerešeno protiv BSK-a (2:2). Zvezdi je u „večitom derbiju” protiv Partizana, u borbi za prvu titulu, bila potrebna pobeda od 2:0 ili 5:1.\n„Crveno-beli“ su bili domaćini na stadionu JNA pred 50.000 gledalaca i golovima Tomaševića i Todora Živanovića, pobedili su velikog rivala, u kome su velike zvezde bili Bobek, Čajkovski, Valok. Partizan je te godine, u prvom delu sezone, u međusobnom okršaju slavio s ubedljivih 6:1.\nKada je odlični sudija Vasa Stefanović odsvirao kraj, nastalo je takvo slavlje, kakvo Beograd dotad nije doživeo. Hiljade navijača Zvezde je prvu titulu proslavilo čak i s upaljenim buktinjama od zgužvanih novina. Najbolji strelac prvenstva je bio Kosta Tomašević sa 16 golova.


BPK Goražde kao primjer dobre prakse u oblasti neprofitno-socijalnog stanovanja\nSastanak predstavnika Vlade BPK Goražde i konsultantske kompanije Kronauer Consulting\nBosansko-podrinjski kanton Goražde jedan je od rijetkih kantona u FBiH koji je napravio veliki iskorak u oblasti neprofitno-socijalnog stanovanja.\nIzvršni direktor sarajevskog predstavništva kompanije Kronauer Consulting Zoran Žeravčić, danas je posjetio Bosansko-podrinjski kanton Goražde gdje je sa premijerom BPK Goražde Emirom Fraštom i predstavnicima ministarstava za socijalnu politiku i urbanizam, na čijem čelu su ministrice Nela Čarapić i Biljana Simić, razgovarao o neprofitno-socijalnom stanovanju na području BPK Goražde. Cilj sastanka bio je da se direktor ove kompanije, koja za potrebe Hilfswerka radi Studiju o neprofitno-socijalom stanovanju, informiše o iskustvima i problematici koje BPK Goražde ima u ovoj oblasti te da ono što je pozitivno uvrsti u ovu Studiju kao primjer dobre prakse.\nUz prezentaciju planova Vlade BPK Goražde u oblasti stambene politike, premijer Emir Frašto kazao je da je jedan od ciljeva Vlade da kroz različite oblike neprofitno-socijalnog stanovanja omogući kvalitetno stanovanje po povoljnim uslovima ciljnim grupama građana koje nisu u mogućnosti da svoje stambeno pitanje riješe na drugi način.\nPredstavnici Ministarstva za socijalnu politiku, zdravstvo, raseljena lica i izbjeglice istakli su i to da se ove godine očekuje početak realizacije projekta čiji je cilj zatvaranje kolektivnog i alternativog smještaja na području BPK Goražde. Pored ovoga, cilj resornog ministarstva je da u narednom periodu radi i na jačanju institucija gerijatrijskog staranja, istaknuto je na sastanku.\nIako je ovom prilikom ukazano na generalni problem održivosti ove vrste stanovanja na prostoru cijele BiH, BPK Goražde istaknut je kao primjer dobre prakse, pogotovo zbog toga što je jedan od samo tri kantona u FBiH koji je donio Zakon o neprofitno-socijalnom stanovanju. Kao što je poznato, ovaj zakon donesen je u saradnji sa CRS-om uz čiju pomoć su u naselju Splavište izgrađene dvije zgrade namijenjene upravo ovoj vrsti stanovanja. Na ovaj način regulisana su sva bitna pitanja u vezi sa neprofitno-socijalnim stanovanjem te su određene nadležne kantonalne i općinske službe kojima je povjereno upravljanje ovim stambenim fondom.


Ostali proizvođači se plaše da KTM razvija super agregat - Moto Berza\nOstali proizvođači se plaše da KTM razvija super agregat\nMnogi u MotoGP-u nisu srećni zbog činjenice da je KTM-u dozvoljeno da već sada razvija agregate za 2021, jer se plaše da Austrijanci rade na “super motoru”.\nKTM i Aprilia su izuzeti iz moratorijuma na razvoj agregata, koji je nametnut ostalim proizvođačima (Honda, Yamaha, Ducati, Suzuki).\nMeđutim, u okviru mera štednje, usled pandemije virusa korona, svi proizvođači su se složili da zaustave rad na novim agregatima.\nNakon dobrih rezultata Breda Bindera i Migela Oliveire, KTM-u je dato zeleno svetlo da nastavi s razvojem, što je razbesnelo rivale.\n“Verujemo da KTM radi na super agregatu za 2021“, izjavio je jedan od predstavnika proizvođača. “Za razliku od ostalih, moći će da rade na novoj jedinici bez ikakvih ograničenja.”\n“Mogu da naprave potpuno novi agregat, samo ako to požele.”\nU slučaju da 2021. bude “normalna” sezona, KTM bi imao devet agregata na raspolaganju, dok bi ostali rivali imali sedam.\nKako proizvođači nisu mogli da se usaglasae, reagovali su čelnici gran pri komisije, navodeći da KTM radi po pravilima. Ipak, bilo po pravilima ili ne, to je stvorilo dosta netrpeljivosti prema KTM-u, a mnogi smatraju da će to dati prednost autrijskoj ekipi.\nRešenje ovog problema se ne očekuje uskoro.


Tri kolone terorista izašle iz Istočne Gute - Sputnjik Srbija\n11:15 22.03.2018 Preuzmite kraći link\n„Tri kolone sa teroristima krenule su ka kontrolnom punktu, gde su parkirani autobusi. Odatle će zajedno biti prebačeni u pravcu Idliba“, rekao je izvor.\nHarasta je jedno od tri glavna uporišta terorista u Istočnoj Guti, koje se nalaze u čvrstom obruču sirijskih vladinih snaga. Ranije je izvor rekao da se za četvrtak planira izvlačenje oko hiljadu i po boraca i članova njihovih porodica iz Haraste.\nizlazak, teroristi, Istočna Guta, Sirija


Španska policija izvukla potopljenu podmornicu punu kokaina | Vestinet.rs\nPočetna TEMA DANA\tŠpanska policija izvukla potopljenu podmornicu punu kokaina\nŠpanska policija danas je u luci „Aldan“ na severozapadu zemlje uspela da izvuče potopljenu podmornicu na kojoj se, kako veruju, nalaze tone kokaina i započela je pripreme za vađenje tereta.\n„Policija se nada da će dizalicom podići podmornicu dugu 20 metara na pristanište u Aldanu, kako bi mogla lakše da uđe unutra“, izjavio je zvaničnik iz Vladine kancelarije u provinciji Pontevedra, prenosi AP.\nPodmornica je potonula dok je policija pokušala da je presretne u nedelju na ulazu u Aldan, u severozapadnom delu Galicije. Nije bilo jasno da li je posada, čija su dva člana uhapšena, namerno potopila podmornicu.\nRadovi na izvlačenju podmornice započeti su 25. novembra po lošem vremenu i morali su da budu obustavljeni.\nŠpanske vlasti su saopštile da je to prvi put da se podmornica koristi za trgovinu drogom u zemlji, prenosi Tanjug.\nPolicijski ronioci izvukli su juče jedno pakovanje kokaina.\nU izveštajima medija se navodi da podmornica može da preveze tri metričke tone, ali neimenovani zvaničnik je rekao da to još nije moguće potvrditi. Policija još traga za trećim članom posade, koji je uspeo da pobegne.


Javno - istrazivanja - Koridor 11 iza zatvorenih vrata\nKoridor 11 iza zatvorenih vrata\nUgovori o izgradnji 48 kilometara Koridora 11 vredni 760 miliona dolara sklopljeni su sa kineskim kompanijama netransparentno u direktnim pregovorima i bez javnog nadmetanja\nNovinar: Aleksandar Đorđević, Ana Ćurić\nDeonica Obrenovac-Ub na Koridoru 11\nOsvetljavanje Srbije u mađarskom stilu\nDivlja gradnja: Kafana na vrhu Srbije\nBelexpocentar i Holiday Inn povezani sa bankarskom prevarom\nČudne nabavke u Emisionoj tehnici\nOvakvim poslovanjem dovodi se u pitanje isplativost sklopljenih ugovora i otvara prostor za sumnju na korupciju, smatraju eksperti.\nSa druge strane, predstavnici vlasti tvrde da su se ugovori sa kineskim kompanijama do sada pokazali kao najpovoljnija varijanta za završetak infrastrukturnih radova, jer kineski preduzimači posao završavaju u roku i kvalitetno.\nPod okriljem međudržavnog sporazuma između Srbije i Kine, prethodnih godina potpisano je više ugovora za kapitalne radove, čije vrednosti se mere u stotinama miliona dolara.\nSporazum dve države iz 2009. godine dozvoljava da se poslovi sklapaju mimo Zakona o javnim nabavkama.\nTi poslovi nisu dodeljeni prema odrebama Zakona o javnim nabavkama, već slobodnom pogodbom i pregovaranjem državnih funkcionera i predstavnika kineskih firmi.\nRazlozi za ovo nisu u potpunosti jasni, jer se i „iza zatvorenih vrata“ pregovaralo skoro tri godine, tako da glavni efekat izbegavanja javnih nabavki, ušteda vremena, nije postignut.\nPored toga, izgleda da nema ni ušteda novca, što je drugi efekat raspisivanja javnih nabavki.\nPrimera radi, 2013. za izgradnju 50 kilometara auto-puta plaćeno je 334 miliona dolara. Ovo se odnosi na dve deonice, Obrenovac - Ub i Lajkovac - Ljig.\nTokom 2016. godine i 2017. godine sklapaju se dva ugovora za izgradnju ukupno 48 kilometara za čak 760 miliona dolara, za deonice Beograd - Obrenovac i Preljina - Požega.\nIako je nezahvalno upoređivati cene, zbog razlike u terenu i brojnih drugih faktora, nameće se pitanje da li je Srbija mogla da ispregovara jeftiniji i povoljniji posao.\nKako BIRN saznaje, Vlada je na stolu imala ponudu druge kineske kompanije za izgradnju pomenutih 48 kilometara puta kroz koncesiju, a koja je bila jeftinija za više od 100 miliona dolara.\n„Nema transparentnosti prilikom sklapanja ovako velikih poslova i to je veliki problem. Vlast se ponaša kao da troši svoj novac, a ne naš“, kaže za BIRN Milan Kovačević, savetnik za strana ulaganja.\nKoridor 11, kada bude završen, spojiće Beograd sa Barom u Crnoj Gori i za sve vladajuće garniture od 2010. godine do danas investicija je od prvorazrednog političkog značaja i prioritetni infrastrukturni projekat.\nUkupna dužina auto-puta na srpskoj strani iznosiće nešto više od 250 kilometara.\nDolaskom Srpske napredne stranke na vlast 2012. godine rad na izgradnji Koridora 11 bio je nastavljen.\nTako u maju 2013. godine tadašnji ministar građevinarstva Velimir Ilić potpisuje ugovor o izgradnji 50 kilometara puta sa kineskom kompanijom „Shandong“.\nDeonica bi ove godine trebalo da bude puštena u saobraćaj.\nVelimir Ilić za BIRN kaže da je njegov kabinet i pored međudržavnog sporazuma između Srbije i Kine, koji ostavlja mogućnost sklapanja poslova bez tendera, uputio poziv na adrese četiri kineske firme da dostave svoje ponude.\nIlić tvrdi da je nakon pregovaranja i međusobnog nadmetanja kineskih firmi, prvobitna ponuda pobedničke firme spuštena za 100 miliona dolara i ugovor je na kraju potpisan na 334 miliona dolara.\nCena jednog kilometra auto-puta prema ovom ugovoru u proseku iznosi 6,6 miliona dolara.\nTo je za 8,6 miliona dolara manje nego tri godine kasnije kada je za 48 kilometara auto-puta aktuelna ministarka građevinarstva Zorana Mihajlović potpisala dva ugovora ukupne vrednosti 760 miliona dolara. Time je cena izgradnje deonica Preljina-Požega i Surčin-Obrenovac skočila na 15 miliona dolara po kilometru.\nBivši ministar Velimir Ilić tvrdi da su oba ugovora koja je sklopila ministarka Mihajlović preplaćena. Za deonicu Preljina-Požega dužine 31 kilometar, čija je vrednost oko 430 miliona evra, kaže da je za 150 miliona viša cena od očekivane, a da se na deonici Surčin-Obrenovac čija je dužina 17 kilometara bar 60 miliona evra moglo uštedeti.\nSa druge strane, državni sekretar u Ministarstvu građevinarstva Miodrag Poledica tvrdi da su poslovi sa kineskom firmom povoljni, da nije prekršen nijedan zakon i da je osnov za saradnju međudržavni sporazum iz 2009. godine.\nOn dodaje da je Ministarstvo više nego zadovoljno svim aranžmanima u kojima sarađuje sa Kinezima koji posao urade na vreme i kvalitetno.\n„Druga prednost prema međudržavnom sporazumu je angažovanje nekineske radne snage i materijala do 49 posto, što donosi zaradu domaćim preduzetnicima“, kaže Poledica.\nNa pitanje zašto Ministarstvo nije raspisalo tender i time eventualno spustilo cenu posla, BIRN nije dobio konkretan odgovor.\nPre sklapanja ugovora o izgradnji pomenute dve deonice, Ministarstvo je skoro dve godine pregovaralo o uslovima za koncesiju. Pošto su pregovori oko koncesije propali, ušlo se u pregovore o izgradnji.\nSeptembra 2013. godine poslat je poziv kineskim kompanijama za davanje koncesije za izgradnju, korišćenje i održavanje puta od Beograda do Požege, u dužini od 150 kilometara. Koncesija se odnosila na izgradnju dve deonice, Obrenovac-Surčin (17 km) i Preljina-Požega (31 km), kao i na održavanje i korišćenje još 103 kilometra auto-puta.\nU oba slučaja, pregovaralo se sa dve kompanije - CCCC („China Communications Construction Company“), koja je na kraju i dobila oba posla, i sa kompanijom „Shandong“, koja već gradi dve deonice u dužini od 50 kilometara.\nPonuda kompanije „Shandong“ za izgradnju obe deonice, kao i za održavanje 150 kilometara puta, iznosila je oko 500 miliona evra. To je 150 miliona evra manje nego ugovor koji je potpisan kasnije sa firmom CCCC koji predviđa samo izgradnju dve deonice, bez dodatnih troškova održavanja auto-puta narednih 20 godina.\nU Ministarstvu građevinarstva kažu da je ova ponuda kompanije „Shandong“ zakasnila i da je stigla nakon što su završeni pregovori.\nMeđutim, prema pisanju medija od 9. februara 2015. godine, ministarka Zorana Mihajlović je izjavila da kompanija „Shandong“ nije dostavila konkretne ponude jer traže dodatne garancije u vezi sa frekvencijom saobraćaja, ali da se nije odustalo od pregovora.\nU maju 2015. godine kompanija „Shandong“ izjavljuje da je, ipak, spremna da uloži novac u koncesiju i bez garancija Vlade o minimumu saobraćaja.\nU Ministarstvu kažu da ponude koje su stigle nakon predviđenog roka nisu razmatrane, bez obzira što su kineski investitori „popustili“, spustili svoje zahteve i pristali na uslove koji su prvobitno traženi.\n„Jednostavno, poslovni pregovori su takvi, ako ne date ponudu dok sedimo za stolom, posle toga je kasno“, rekao je Poledica u razgovoru sa novinarima BIRN-a.\nDrugi sekretar ministarstva Imre Kern je na našu konstataciju da se radi o ponudi koja je za 150 miliona evra bolja od one koju je srpska strana na kraju potpisala, kazao da „koncesija ionako nije dobar biznis model“ i da je u evropskim zemljama sve veći trend raskidanja koncesionih ugovora.\nKompanija „Shandong“ nije htela da razgovara sa novinarima BIRN-a na ovu temu.\nDa li zbog okasnele ponude Kineza, ili zbog naknadne pameti da koncesija nije dobar model, nakon skoro dve godine pregovora srpska Vlada odustaje od koncesije.\nU martu 2016. godine ministarka Mihajlović se pismeno obraća dvema kineskim kompanijama i od njih traži da dostave ponude za izgradnju deonice Surčin-Obrenovac, kao i mogućnosti finansiranja projekta iz kineskih izvora.\nObe firme uzvraćaju sa svojim ponudama, s tim da kompanija „Shandong“ insistira da je koncesija najbolji model i ponavlja da ne traži nikakve garancije za minimum saobraćaja.\nKompanija CCCC takođe nudi opcije ugovora i podseća Ministarstvo da su se već u oktobru 2015. godine obe strane dogovorile o uslovima izvođenja ovog posla, kao i o vrednosti posla.\nTakođe, u pismu se navodi i da je tadašnji premijer Srbije Aleksandar Vučić prilikom posete Kini u novembru 2015. godine razgovarao sa predsednikom njihove kompanije, kada je glavna tema razgovora upravo bila vrednost ovog posla, kao i vrednost posla izgradnje deonice Preljina-Požega.\nNa kraju, srpska strana je definitivno odustala od koncesija i potpisala prvo u junu 2016. godine ugovor o izgradnji deonice Surčin-Obrenovac, a u novembru 2017. godine za deonicu Preljina-Požega. Posao je dobila firma CCCC za 760 miliona dolara.\nDeo pisma u kom CRBC (ćerka firma CCCC) navodi da je glavna tema Vučićeve posete Kini 2015. bila završetak deonica Surčin-Obrenovac i Preljina-Požega\nIsta kineska kompanija CCCC trenutno gradi i deo auto-puta kroz Crnu Goru. Jedan deo crnogorske stručne i političke javnosti, dosta otvorenije i smelije nego što je to slučaj u Srbiji, dovodi u pitanje transparentnost i isplativost ovog posla.\nPut se, takođe, gradi kroz međudržavni sporazum koji Crna Gora ima sa Kinom, što znači da je i tamo zaobiđen tenderski postupak i Zakon o javnim nabavkama.\nSkupština Crne Gore je u novembru 2015. godine usvojila Zakon o auto-putu, koji je definisao ključne aspekte gradnje.\nAleksandar Damjanović nezavisni poslanik u Skupštini Crne Gore i bivši visoki funkcioner Socijalističke narodne partije je nedavno zahtevao da se u parlamentu formira posebni Odbor za praćenje gradnje auto-puta, kako bi postojala vrsta kontinuirane i sveobuhvatne kontrole, međutim, njegov predlog je odbijen.\n„Posao je apsolutno netransparentan i to je ključna zamerka. Zakon je politički profitabilan za onoga ko namerava da gradi, ekonomski upitan, a finansijski neodrživ”, izjavio je Damjanović za BIRN.\nOn dodaje da s obzirom na to da se ceo posao radi bez tendera, postoji razlog za sumnju da će jedan deo domaćih podizvođača zauzvrat pružiti političku i svaku drugu podršku vlastima ili delovima vlasti.\nU Mreži za afirmaciju NVO sektora (MANS) kažu da izgradnju srednje deonice auto-puta Bar-Boljare od samog početka prati niz kontroverzi i da je posao vredan preko 800 miliona evra dogovoren iza zatvorenih vrata.\n„On je ugovoren na bazi idejnog, a ne glavnog projekta, što pokazuje jedan krajnje neodgovoran pristup Vlade Crne Gore. Ovo tim prije što je poznato da ulazak u radove na osnovu idejnog projekta može značajno uvećati osnovnu cijenu posla“, u pisanoj izjavi za BIRN kaže Ines Mrdović iz MANS-a.\nOna napominje da Vlada krije većinu podataka o dinamici samih radova, nejasan je sistem kontrole i nad čitavim projektom je jedan veliki „oblak netransparentnosti“.\nU videu koji prati ovaj tekst objavljena je pogrešna infomacija koja se odnosi na broj tunela na deonicama Obrenovac-Ub i Lajkovac-Ljig, na početku drugog minuta. Izvinjavamo se čitaocima zbog objavljene pogrešne informacije. Na tim deonicama gradi se jedan tunel u dužini od 990 metara.\nOvo istraživanje nastalo je u okviru projekta koji finansira fondacija National Endowment for Democracy (NED). Stavovi izrečeni u ovom istraživanju predstavljaju odgovornost autora i ne oslikavaju stavove donatora.


Beta 29. septembra 2020. 16:15\nGlumica Svetlana Bojković je danas izjavila da je podržala protest profesora i studenata Filološkog fakulteta u Beogradu da bi „ukazala na eroziju obrazovanja u Srbiji“ što je „proces koji treba zaustaviti“.\nBojković je za Nova.rs izjavila da je došla na protest da bi podržača „celu akademsku zajednici i Filološki fakultet da izadje iz krize i izbore se za svoj pravi put“.\n„Živimo u svetu gde je velika erozija obrazovanja koje se svakodnevno srozava. Pojavljuju se ti neki novi fakulteti po principu: ‘uveče prelistaš, ujutro zablistaš’ „, rekla je Bojković.\nObrazovanje je „jedan od temelja boljitka društva“, rekla je ona i istakla da „treba podržati zdravo tkivo koje se trudi da naša deca budu zaista obrazovana. Verujem da ima nade, samo je potrebna borba“.\nBojković je učesnicima protesta čitala stihove Jovana Jovanovića – Zmaja.\nNa protest profesora i studenata Filološkog fakulteta, da bi ga podržao, došao je i glumac Milan – Caci Mihajlović koji im je, umesto govora, pročitao pesmu Vladislava Petkovića Disa „Naši dani“.\nProtest su podržali i profesori Vladeta Janković, Biljana Stojković i Ognjen Radonjić, političar Boško Obradović, predstavnici inicijative „Ne davimo Beograd“.\nU otvorenom pismu ulesnika protesta Rektoru, Senatu i Savetu Univerziteta u Beogradu se navodi da „akademska i šira javnost u Srbiji već nekoliko godina zna za skandale i zloupotrebe na Filološkom fakultetu u Beogradu“, ali oni nisu prevazidjeni.


Jedan od pet miliona Archives - KRIK\nProtest „Jedan od pet miliona“: Formirana „slobodna zona“ ispred Predsedništva\nVečeras je, kako su ranije najavili organizatori protesta „Jedan od pet miliona“, ispred zgrade Predsedništva u Beogradu formirana „slobodna zona“. Ovde će, kako je rečeno, građani koji mesecima protestuju od večeras dežurati 24 sata, a održavaće se i različiti politički i kulturni programi. Piše: Milica Vojinović Protest je večeras počeo […]\nNa večerašnjem protestu „Jedan od pet miliona“ u Beogradu najavljeno je formiranje „slobodne zone“ – danonoćno dežuranje građana i organizatora ispred Predsedništva Srbije ukoliko vlast do 4. maja ne ispuni tri zahteva izneta prošle subote. Piše: Milica Vojinović Večerašnji protest počeo je na Terazijama u 18 časova, a završio se […]\nIspred Narodne skupštine Srbije u Beogradu je nešto pre pola četiri popodne počeo protest „Svi kao jedan – jedan od pet miliona“. KRIK izveštava o svemu što se dešava na protestu. Izveštavaju: Milica Vojinović, Vesna Radojević, Dragana Pećo i Bojana Jovanović 19:50h Protest se završio. Građanima se pre toga ponovo […]\nOrganizacije civilnog društva pozvale su juče tužilaštvo da prestane sa „opasnom praksom zloupotrebe ovlašćenja“ i „progona ljudi bez ikakvog pravnog osnova“, a Državno veće tužilaca da pokrene postupke protiv tužilaca koji učestvuju u političkim progonima učesnika građanskih protesta. Izvor: Beta U saopštenju koje je potpisalo više nevladinih organizacija, ocenjuje se […]\nProtesti „Jedan od pet miliona“ večeras širom Srbije\nU više od 20 gradova u Srbiji večeras se održavaju protestne šetnje „Jedan od pet miliona“. U nekim gradovima, poput Lazarevca, Subotice i Valjeva, protest je organizovan po prvi put. Piše: Milica Vojinović Okupljenima u Novom Sadu obratili su se novinari Gordana Suša, Željko Bodrožić i Branislava Opanović. Skup u […]\nAdvokati: Nošenje improvizovanih vešala nije krivično delo\nDvojica muškarca iz Beograda uhapšena su zbog sumnje da su nosila improvizovana vešala na subotnjem protestu „Jedan od pet miliona“ i protiv njih je pokrenut postupak. Uhapšeni se sumnjiče da su vršili rasnu i drugu diskriminaciju, za šta je zaprećena kazna od tri meseca do tri godine zatvora. Advokati Vladimir […]\nNešto posle 18 časova u Beogradu je počeo deveti po redu protest „Jedan od pet miliona“. Okupljeni građani prošetali su centralnim gradskim ulicama, a ispred zgrade Predsedništva održan je performans „Ostavite pismo Vučiću“. Pišu: Milica Vojinović, Bojana Jovanović Građani su se, kao i prethodnih puta, okupili na platou ispred Filozofskog […]\nProtest „Jedan od pet miliona“: poruke na zgradama RTS-a i „Politike“\nOsmu subotu zaredom u Beogradu je održan protest pod parolama „Jedan od pet miliona“ i „Počelo je”. Večerašnje okupljanje nezadovoljnih građana obeležila je akcija lepljenja protestnih poruka na zgrade dva medija — dnevnog lista „Politika“ i Radio televizije Srbije. Piše: Milica Vojinović Protest je počeo nedaleko od Filozofskog fakulteta u […]\nNa četvrtom protestu u Beogradu tražena smena ministra Stefanovića\nU Beogradu je večeras održan četvrti protest protiv nasilja pod parolama ,,Stop krvavim košuljama“, ,,Jedan od pet miliona“ i ,,Počelo je“. Više desetina hiljada građana šetalo je od Trga republike do Slavije, a organizatori protesta istakli su i novi zahtev – smenu ministra policije Nebojše Stefanovića. Piše: Milica Vojinović Pre […]


Obeležavanje dana donacije organa kroz konferenciju "Menjam svest, menjam svet" - Novi Sad\nObeležavanje dana donacije organa kroz konferenciju "Menjam svest, menjam svet"\n09:10:00 22.10.2015, Komentara: 0\nNovi Sad - Evropski dan donacije organa biće odbeležen danas u podne u Gradskoj kući, sa temom: Uloga društva u razvoju transplantacionog i donorskog programa pod sloganom „Menja svest, menjam svet!“.\nSrbija zauzima jedno od poslednjih mesta u Evropi po broji donora. Statistički podaci govore da samo 10 odsto ljudi koji se nalaze na listama za transplantaciju dožive da dobiju organ. Da bi se svest, a potom i svet promenili potrebno je angažovanje celog društva.\nEvropski dan donacije organa obeležava se širom Evrope, kako bi se ukazalo na značaj donatorstva organa, a samim tim i povećao broj transplantacija u jednoj zemlji, što bi predstavljalo nadu za mnoge pacijente kojima ovaj vid lečenja predstavlja jedini spas.\nNa današnjoj konferenciji govoriće stručnjaci iz oblasti transplantacione medicine iz zemlje i regiona, predstavnici Saveza jugoistočne Evrope transplantiranih pacijenata, transplantirani pacijenti, predstavnici nevladinih i vladinih institucija, poznate ličnosti.\nUz sve to biće i dodeljene zahvalnice onima koji su doprineli razvoju transplantacije i tome da se o ovoj temi više zna.


Centar za monitoring, u saradnji sa Juventasom i Cazasom, realizuje projekat kojim ima za cilj da doprinese jačanju zastupanja i nadzornih funkcija organizacija civilnog društva u Crnoj Gori kako bi se na što kvalitetniji način uticalo na politiku i izradu zakona u oblasti zdravlja i socijalnih pitanja. Regionalni partneri na projektu su priznate organizacije civilnog društva XY iz Sarajeva i IAN iz Beograda koje se bave pitanjima javnog zdravlja i socijalne politike. Poseban cilj projekta se odnosi na razvoj kapaciteta organizacija civilnog društva, koje formiraju Koaliciju za društvene promjene, za kreiranje javnih politika u okviru Strategije za socijalnu inkluziju i smanjenje siromaštva (SSSSI).\nU okviru postojećeg projekta, organizacije civilnog društva aktivne u oblasti zdravstva i socijalne zaštite formirale su Koaliciju koja će se baviti pripremom i pisanjem strateških dokumenta, kao i njihovim zastupanjem pred donosiocima odluka u Crnoj Gori.\nKoalicija je otvorenog tipa i mogu joj pristupiti sve zainteresovane organizacije civilnog društva koje se bave probemom smanjenja siromaštva u Crnoj Gori i socijalnom inkluzijom. Organizacije koje su u prvom krugu pozvane da postanu članice Koalicije, su lideri civilnog društva u oblasti zdravstva, obrazovanja, socijalne zaštite i borbe protiv nezaposlenosti:\n1. Crnogorsko društvo za borbu protiv raka\n2. Pedagoški centar\n3. Centar za građansko obrazovanje\n5. Fondacija za stipendiranje Roma\n6. Udruženje roditelja djece sa posebnim potrebama\n7. Udruženje mladih sa hendikepom\n8. XY, Sarajevo\n9. IAN, Beograd\nČlanice Koalicije u okviru projekta prolaze stručnu obuku kroz organizaciju višednevnih treninga u sljedećim oblastima: Pisanje EU projekata; Zastupanje zasnovano na činjenicama; Pisanje efektivnih javnih praktičnih politika i Efektivno zagovaranje djelotvornih prijedloga praktičnih politika. U okviru projekta se vrši monitoring implementacije SSSSI, istraživanja javnog mnjenja, kao i priprema studija za unapređenje implementacije SSSSI. Pripremljenje studije će biti predstavljene javnosti na otvorenim panel diskusijama, a istovremeno će biti štampane i distribuiranje u Crnoj Gori.\nProjekat finansira Evropska unija, posredstvom Delegacije Evropske komisije u Crnoj Gori.


Beogradski Pobednik: Dugo putovanje od Terazija do Kalemegdana - National Geographic Srbija\nJeste li znali da je Ivan Meštrović najpre zamislio Pobednika u središtu monumentalne fontane koja je trebalo da se nalazi na Terazijama?\nTri godine pre početka Prvog svetskog rata, Terazije su preuređene, pa je ostalo dovoljno mesta za veliku fontanu između dveju traka. Zadatak izrade ove fontane bio je poveren Ivanu Meštroviću, u tom trnutku najpoznatijem vajaru na ovim prostorima, a on je odlučio da napravi fontanu u središtu koje će stajati Pobednik.\nPročitajte priču o prvom tramvaju u Beogradu\nOn je ubrzo započeo rad na Pobedniku u fiskulturnoj sali osnovne škole u ulici Kralja Petra Prvog, jer je to bio jedini prostor u kom je bilo mesta za skulpturu visoku pet metara. Čitava fontana je zamišljena monumentalno – trebalo je da ima prečnik od osam metara, četiri lava i stub na kojem bi stajao Pobednik.\nMeđutim, uskoro je počeo rat, a Meštrović je, kao austrougarski državljanin, morao da napusti tlo Srbije, te su radovi na izradi simbola pobede srpskog naroda u minulim ratovima stali.\nPo završetku ratova, Pobednik je ponovo postao tema gradskih vlasti, koje su se sukobile s Meštovićem, jer je ovaj tražio honorar za deo posla koji je uradio. Beogradska skuština je na kraju otkupila skulpturu i smestila ju je u šupu na Senjaku u kojoj su čucani predmeti koji u tom trenutku nisu imali mesto u gradu. U njoj je ona ostala sve do 1927. godine.\nPogledajte: Godinu dana u Beogradu (VIDEO)\nS obzirom na to da između dva rata nije bilo dovoljno finansijskih sredstava za izgradnju velike fontane, odlučeno je da se Pobednik postavi na stubu bez fontane. To je pokrenulo negodovanje tadašnjih Beograđana i – posebno – Beograđanki, koje nisu želele da prikaz nagog muškarca bude na ovako prometnom trgu kako ne bi „širio nemoral“.\nDošlo je do prave debate u beogradskoj javnosti: jedni su predlagali da se Pobednik obuče u narodnu nošnju, drugi da se postavi što više kako se ne bi ni videlo da je nag, a bilo je i drugih predloga.\nPošto nije bilo lako doći do rešenja, odlučeno je da se Pobednik postavi na Kalemegdanu umesto na Terazijama i bude podignut na visinu od 17,5 metara.\nBeograd Beograd Srbija Umetnost simboli Simbol


Sudija Ljubica Milutinović o medijaciji | Medijator\nSudija Ljubica Milutinović o medijaciji\nAdministrator 20th мар 2017 Коментари су искључени на Sudija Ljubica Milutinović o medijaciji in Vest\nSudija Ljubica Milutinović o medijaciji na Pravnom fakultetu u Beogradu\nSudija Vrhovnog kasacionog suda Ljubica Milutinović bila je 20.03.2017. godine predavač studentima Pravnog fakulteta Univerziteta u Beogradu na temu medijacije u Srbiji, kroz istorijski razvoj i o medijaciji uopšte. Od Sudije studenti su imali mnogo toga da čuju o institutu o kome ne uče na Pravnom fakultetu u dovoljnoj meri, a čija implementacija kroz pravosudni sistem Srbije nije praćena izmenama udžbenika i nastavnog plana i programa. Ipak, zahvaljujući docentu dr Marku Jovanoviću, koji je već drugi put domaćin predavanja na temu medijacije, studenti imaju tu privilegiju da ne ostanu uskraćeni sa najnovijim izmenama na polju razvitka alternativnog rešavanja sporova u Srbiji.\nStudenti ali i prisutni medijatori, predstavnici udruženja „Posrednici u rešavanju sporova“ i sajta medijator.com, imali su mogućnost da postave par značajnih pitanja nužnih za razumevanje ovog relativno novog i još uvek maglovitog instituta pravnoj struci, na koji je sudija sa preko 40 godina staža u sudskom poslu, svakako bila najkopetentnija da odgovori.\nNeke odgovore medijatori će moći da primene u svojoj medijacijskoj praksi, što pokazuje značaj ovakvih i sličnih predavanja.


Glavni grad uradio sve u skladu sa zakonskim nadležnostima – Glavni Grad Podgorica\nRukovodstvo Glavnog grada i predstavnici građana Park šume Zagorič su danas održali sastanak u cilju informisanja o ishodu preuzetih obaveza sa prethodnog sastanka od strane Gradonačelnika i njegovih saradnika.\nMještani Park šume Zagorič još ranije su informisani da postupak legalizacije sagrađenih objekata mora da se odvija u skladu sa zakonskim propisima kroz nekoliko faza. Prvi korak podrazumijeva sticanje prava svojine nad zemljištem, koje moraju da rješavaju u dogovoru sa vlasnicima zemljišta, tj. porodicama Vučinić i Stamatović i njihovim pravnim zastupnicima.\nDruga dimenzija toga problema je stvaranje planskih preduslova za legalizaciju, kroz izradu Detaljnog urbanističkog plana, za šta je Glavni grad već preduzeo konkretne korake i izradio Nacrt DUP-a „Zagorič 5”, koji će vrlo uskoro biti i predmet javne rasprave\nUprava Glavnog grada je informisala predstavnike građana Partk šume Zagorič da je obavila razgovor sa predstavnicima vlasnika zemljišta u odnosu na njihove zahtjeve da se razgovara o zaustavljanu izvršnih rješenja za vraćanje zemljišta, korekciji cijene zemljišta i prolongiranju vremenskog perioda za njegovu otplatu.\nTim povodom je predstavnicima građana Partk šume Zagorič saopšteno da jedino saglasno zakonskim i pravnim mogućnostima postoji raspoloženje predstavnika vlasnika zemljišta da u direktnim razgovorima sa njihovim pravnim zastupnicima ponude moguće rokove za otplatu zauzetog zemljišta, koji potencijalno mogu biti i duži od ovih koji su prelminiarno ponuđeni.\nMještani Park šume su upoznati da je Gradonačelnik podržao njihovu inicijativu da kod Upravnog suda i Ustavnog suda zamoli za brže rješavanje njihovih podnijetih zahtjeva, doživljavajući da to ne predstavlja miješanje u rad pravosudnih organa i prejudiciranje njihovih presuda na šta niko nema pravo.\nGlavni grad je svoje obaveze koje je preuzeo u cilju doprinosa rješavanju problema građana Park šume Zagorič, u skladu sa svojim nadležnostima, ispoštovao, s tim što Glavni grad nema ingerencije za rješavanje imovinskih sporova mještana park šume Zagorič.\nDakle, mještani Park šume Zagorič nijesu izigrani od strane uprave Glavnog grada, jer je Glavni grad uradio sve u skladu sa zakonskim nadležnostima da pomogne u rješavanju njihovih problema. Glavni grad nije generator ovih problema, već su oni nastali onog trenutka kada su mještani Park šume Zagorič počeli da grade objekte na tuđem zemljištu.\nKroz projekat „Socijalna inkluzija Roma i Egipćana” angažovana 42 nezaposlena... Sagrađen novi parking ispred OŠ “Vladimir Nazor”


PROJEKAT KOJI KRIJU! Činjenice otkrivaju zašto se rat u Ukrajini vodi duže nego što se očekivalo - Informer Ad\nPolitikolog Sergej Markov rekao je da je za tri godine svog predsedništva Vladimir Zelenski postigao „neverovatan uspeh“. Prema njegovim rečima, još malo – i Zelenski će postati dolarski milijarder\nKako je bivši zamenik Državne dume, direktor Instituta za političke studije Sergej Markov primetio na svom Telegram kanalu, ukrajinski lider Volodimir Zelenski je postigao „veliki lični uspeh” u poslednje tri godine. To se izražava u činjenici da je postao politička „zvezda prve veličine u svetskoj politici“.\n„Pošto je on superzvezda, SAD i Britaniji on treba živ“, rekao je politikolog.\nIstovremeno, lično bogatstvo Vladimira Zelenskog značajno je poraslo tokom godina njegovog predsedništva, primetio je analitičar. Nekada je ukrajinski lider bio samo siromašni glumac komičar.\n„Lično bogatstvo Zelenskog je, prema različitim procenama, poraslo tokom tri godine njegovog predsednikovanja sa oko 50 miliona dolara na oko 850 miliona dolara. Još malo i Zelenski će postati dolarski milijarder“, rekao je Sergej Markov.\nSada postaje jasno zašto je Zelenski bodrio militante u Azovstalju da istraju do poslednjeg čoveka.\nRusija Ukrajina Vladimir Zelenski rat


"Važno je postati dio EU, ali je važnije, preživjeti i obezbijediti sigurnu budućnost za našu djecu, a za to su nam potrebni prijatelji", istakao je Aleksandar Vučić, predsjednik Srbije.\nVučić, u autorskom tekstu za "Kurir", smatra da, bez obzira na narastajuću snagu Kine i Rusije, ogromnu snagu Amerike, Srbija mora da razumije da bez Njemaca i Francuza, ali i Italijana i drugih Evropljana, nećemo Srbija moći da riješi ni jedan od svojih problema u budućnosti.\nPoručuje da Srbija mora što prije zajedno sa Evropom, ali i drugim svjetskim silama i međusobno, počne, hladnih i čistih glava, da radi na rješavanju, a ne raspirivanju problema.\n"Tako ćemo prije postati i evropska stvarnost i sadašnjost, a ne tek njen davno zaboravljeni mit", rekao je Vučić.\n"Važno je postati dio EU, ali je važnije, najprije preživjeti, a zatim obezbijediti sigurnu budućnost za našu djecu, bez obzira na sve formalne okvire u kojima ćemo da se krećemo. Ništa od toga ne možemo sami, zato su nam potrebni prijatelji", naglasio je Vučić.\n"Dio Balkana to, očigledno, nije shvatio. Zvizdić, Haradinaj, Tači, potcijenili su Evropu, Merkelovu i Makrona, na način na koji to nije urađeno još od čuvenog mita u kojem je ona devojčurak koju otima i siluje Zevs", slikovito se izrazio Vučić.\n"Zato je i zajednički pokušaj, koji su Merkel i Makron pokrenuli, da se ova dva prostora spoje, kroz dijalog, razumijevanje i kompromis, i toliko važan", istakao je Vučić.\nNaveo je da su Haradinaj, Tači i Denisa Zvizdić, umjesto racija, pokazali emociju koja je usmjerena ka Srbiji kao "dežurnom krivcu".\n"Naš odgovor u budućnosti mora da bude nedvosmislen. Složan i jedinstven srpski nastup u jačanju povjerenja prema komšijama, ali i snaženju sopstvene pozicije, prije svega, ekonomske, bližeg političkog i kulturnog povezivanja uz očuvanje našeg jezika i ćiriličkog pisma", poručio je Vučić.\nAmbiciozni zahtjevi Prištine\nVučić poručio Tačiju: Šta hoćete od Srbije, da vam ispunjava želje?


"PRAVDA ZA DŽORDŽA FLOJDA": Policija suzavcem rasturila protest u predgrađu Mineapolisa | Happy BSC portal\n"PRAVDA ZA DŽORDŽA FLOJDA": Policija suzavcem rasturila protest u predgrađu Mineapolisa\nPolicija je suzavcem rasterala demonstrante koji su u nedelju protestvovali u predgrađu Mineapolisa zbog ubistva Afroamerikanca tokom intervencije policije na mestu udaljenom 15-ak kilometara od lokacije na kojoj je prošle godine život izgubio Afroamerikanac Džordž Flojd tokom brutalne policijske intervencije.\nDemonstranti su se okupili posle ubistva 20-godišnjeg Afroamerikanca Dontija Rajta, tokom protesta su uzvikivali "Pravda za Džordža Flojda" i oštetili su dva policijska vozila.\nU ranijem saopštenju policije je navodeno da je mladi Dontija Rajt rutinski zaustavljen dok je upravljao automobilom, da je tokom provere ustanovljeno da je za njim raspisana poternica i da je on, nakon pokušaja hapšenja, seo u svoj automobil pokušavajući da ode s lica mesta, ali je jedan od policajaca pucao u njega.\nMladić je ipak pobegao, ali je nedaleko od mesta incidenta udario u drugi automobil i preminuo, preneo je Rojters.\nU Mineapolisu se poslednjih dana oseća velika napetost, jer je u toku suđenje Deriku Šovinu, koji je kao policajac na dužnosti prošle godine brutalno usmrtio Džordž Flojda (46).


“Fis trofej Ravna planina” okupio 76 učesnika iz 22 zemlje - Trebevic.net\nMeđunarodno takmičenje u alpskom skijanju “Fis trofej Ravna planina” zvanično je danas otvoren u ski-centru “Ravna planina” kod Pala, uz učešće 76 takmičara iz 22 zemlje.\nPeti “FIS trofej Ravna planina” organizovan je u alpskoj disciplini slalom, a u okviru njega održava se i Juniorsko prvenstvo BiH.\nTakmičenje je otvorio pomoćnik ministra za sport Republike Srpske Marko Đuran, koji je istakao da je veliko zadovoljstvo prisustvati Fis trci, posebno što su u uslovima pandemije u Republiku Srpsku došli i takmičari sa Filipina.\n– Mi svi koji se bavimo sportom, institucije i privredni subjekti treba da budemo zahvalni organizatoru, gostima, medijima, a najviše takmičarima što su danas ovdje sa nama na Ravnoj planini. Sport je nakon pojave virusa korona doživio veliki zastoj, ali se počeo buditi – naglasio je Đuran.\nOn je rekao da je Ministarstvo porodice, omladine i sporta Srpske već tradicionalno sponzor održavanja Fis trke i izrazio nadu da će to sponzorisanje biti značajnije u narednom periodu, posebno u organizaciji “Evropa kupa”.\nPredsjednik Smučarskog kluba “Pale” Igor Šljuka rekao je da je danas drugi dan Fis trke na Ravnoj planini, koja se održava peti put u kontinuitetu, te da su na stazi 76 učesnika iz 22 zemlje.\n– Iako u teškim kovid uslovima, ljudi su smogli snage, strpljenja i ispunili sve predostrožnosti da bi danas imali veoma uspješno takmičenje, tako da su staze idealno pripremljene – naveo je Šljuka.\n– Možemo se ponositi da smo u regionu jedini koji smo napravili pet Fis trka na kontinuitetu. Samim zalaganjem i uspješno završenim trkama, ski-centar je ozbiljan kandidat i nosilac `Evropa kupa`. Od 22. do 26. februara očekujemo da se održi `Evropa kup`, što za našu lokalnu zajednicu Pale, za Republiku Srpsku i BiH znači puno – kaže Golijanin.\nNačelnik opštine Pale Boško Jugović rekao je da je lokalna zajednica ponosna na organizaciju Fis trke i da je organizator izvukao maksimum, s obzirom na pandemiju virusa korona.\n– Ski-centar Ravna planina pokazao je da može organizovati takmičenja i siguran sam da će i tehnički delegat znati da vrednuje njihov trud, tako da će organizacija `Evropa kupa` koja treba da uslijedi poslije bodovanja ove Fis trke biti nesporna – naveo je Jugović i dodao da će takmičari i posjetioci skijaškog centra znati da uživaju u čarolijama zimskog sporta.\nNačelnik opštine Istočno Novo Sarajevo Jovan Katić rekao je da će u skladu sa svojim nadležnostima i mogućnostima uvijek podržavati ovakve sportske manifestacije.\nOrganizator Petog “Fis trofej Ravna planina” je Smučarski klub “Pale” u saradnji sa smučarskim savezima BiH i Republike Srpske.\nTakmičenje će trajati do sutra.


Hjuavej otpustio šest stotina radnika u SAD\nTrgovina Hjuaveja u Pekingu\nKineski telekomunikacioni gigant Hjuavej otpušta više od 600 radnika, odnosno dve trećine, u svojoj podružnici u SAD jer mu je otežano poslovanje zbog ograničenja koje je u maju uvela administracija predsednika Donalda Trampa.\nU poslovnici Fjučrvej Tehnolodžiz (Futurewei Technologies), zaduženoj za istraživanje i razvoj novih tehnologija, zaposleno je oko 850 radnika, što znači da se radi o drastičnom smanjenju zaposlenih, ali i gašenju svih projekata.\nJedan od zaposlenih je rekao za Rojters da im je poslovodstvo reklo pre stupanja restrikcija američkih vlasti da prebace sve informacije na "cloud" kompanije, odnosno virtuelni prostor za čuvanje podataka, te da je ubrzo nakon toga u suštini prekinuto poslovanje.\n"Odluke kao što je ova nikada nisu lake. Fjučrvej će nastaviti da posluje striktno poštujući američke zakone i regulativu", navodi se u saopštenju kompanije.\nHjuavej je još ranije upozorio da će pritisak Trampove administracije rezultirati otpuštanjem američkih radnika zaposlenih u njemu.\n"Imajući u vidu ranjivost SAD u sajberprostoru, vlada posvećuje veliku pažnju bezbednosti zemlje, ali je otišla predaleko", kazao je za CNN Endi Pardi (Andy Purdy), ključna osoba za sigurnost u Hjuaveju i nekadašnji šef odeljena za sajber bezbednost pri američkom Ministarstvu unutrašnjih poslova (Homeland security).\n"U redu je ako budemo prinuđeni da idemo svojim putem, ali dugoročno ne znam da li će se Hjuavej vratiti u SAD i mislim da će i one biti oštećene," istakao je Pardi.\nTramp je sredinom maja potpisao izvršnu uredbu kojom se američkim kompanijama zabranjuje da koriste opremu za telekomunikacije iz izvora koje Bela kuća smatra pretnjom po nacionalnu bezbednost. Tom merom su direktno pogođeni Kina i Hjuavej, lider u novoj, 5G tehnologiji sa godišnjim prihodima većim od 100 milijardi dolara.\nAmeričke vlasti su u međuvremenu ublažile ograničenja, kao deo napora da se postigne sveobuhvatni sporazum sa Kinom u cilju okončanja trgovinskog rata dve zemlje.\nMeđutim, detalji su ostali nejasni, pa je zaposlenima u Fjučrvej i dalje onemogućena poslovna komunikacija sa njihovim kolegama u sedištu Hjuaveja u Kini, odnosno prenos osetljivih tehnologija.\nSvijetu laknulo: Kina i SAD obustavljaju trgovinski rat\nFjučrvej ima veće poslovnice u Dalasu, Silikonskoj dolini i nekoliko manjih u drugim američkim gradovima i sarađivale su sa tamošnjim univerzitetima i istraživačkim centrima.\nHjuavej nije u velikoj meri prisutan u SAD, ali je jedini snabdevač opreme za mnoge internet provajdere u ruralnim mestima. Fjučrvej je dosada patentirao više od 2.100 proizvoda za telekomunikacije, kamere i 5G mrežu, prenosi CNN.\nPotez Vašingtona je ozbiljno ugrozio poslovanje ove kineske kompanije tako da neće ostvariti planove o povećanju prihoda za 30 odsto u narednih nekoliko godina.\n"U sledeće dve godine, mislim da ćemo smanjiti naše kapacitete, naši prihodi će biti manji za 30 milijardi dolara u odnosu na prognoze, tako da će ove i naredne godine iznositi oko 100 milijardi dolara", izjavio je u junu čelnik Hjuaveja Ren Žengfej.\nŠtrajk medicinara u Kantonu Sarajevo: Kod ljekara mogu samo 'hitni'


Posao: Nastavnik Sarajevski kanton - August 2020 - Samo aktuelni poslovi - Jooble\nNastavnik posao Sarajevski kanton\n...intervencije specijalističke konsultacije i savjetovanja, obavlja poslove iz nastave i naučno-istraživačkog rada ako je uključen u nastavni odnosno naučni proces. Obavlja i druge poslove za potrebe OJ po nalogu šefa odjeljenja i šefa Organizacione jedinice. Uslovi:...\n...intervencije specijalističke konsultacije i savjetovanja, obavlja poslove iz nastave i naučno-istraživačkog rada ako je uključen u nastavni odnosno naučni proces. Obavlja i druge poslove za potrebe OJ po nalogu šefa odjeljenja i šefa Organizacione jedinice. Odgovornost:...\n...nastavnika u zvanje redovnog profesora ili vanrednog profesora za užu naučnu oblast Filozofija religije, teologija i religiozne studije - nastavni predmet Istorija religije 1 i 2…........1 izvršilac 9. maja , 73 300 Foča OPŠTI I POSEBNI USLOVI ZA PRIJEM U RADNI ODNOS Pored...\nnastavnik posao po gradovima\nnastavnik, Sarajevski kanton


VAR PROTOKOL: ODLUKE PODLOŽNE PREGLEDU SNIMKA – VAR INTERVENCIJA | Fudbalski savez Srbije\nVAR PROTOKOL: ODLUKE PODLOŽNE PREGLEDU SNIMKA – VAR INTERVENCIJA\nOdluke podložne pregledu – VAR intervencija\nSudija može dobiti video-pomoć VAR-sudija samo u slučajevima koji se odnose na četiri kategorije odluka/incidenata koji utiču na ishod utakmice. U svim tim situacijama, VAR-sistem upotrebljava se isključivo nakon što je sudija doneo (prvobitnu) odluku (uključujući onu o dozvoli nastavka igre), ili kada članovi sudijskog tima propuste/ne vide ozbiljan incident.\nPrvobitna sudijina odluka neće biti promenjena osim ukoliko je došlo do „jasne i očigledne greške“ (uključujući bilo koju odluku koju je sudija bazirao na informacijama dobijenim od bilo kog drugog člana sudijskog tima, npr. ofsajd).\nKategorije odluka/incidenata podložnih pregledu u slučaju moguće „jasne i očigledne greške“ ili „propuštenog ozbiljnog incidenta“ su:\na. Pogodak / nema pogotka\nPrekršaj ekipe koja je postigla pogodak načinjen u napadačkoj fazi igre koja je završena postizanjem pogotka, uključujući:\nprekršaj ekipe koja napada u izgradnji napadačke akcije pre ili pri postizanju pogotka (igranje rukom, prekršaj, itd.)\nofsajd: položaj i prekršaj ofsajda\nlopta van igre pre postizanja pogotka\nodluka o pogotku\nb. Kazneni udarac / nema kaznenog udarca\nnesankcionisani prekršaj za kazneni udarac\nmesto prekršaja (unutar ili van kaznenog prostora)\nprekršaj ekipe koja napada u akciji za incident za kazneni udarac\nlopta van igre pre incidenta za kazneni udarac\nprekršaj vratara i/ili izvođača pri izvođenju kaznenog udarca\nprerani ulazak u kazneni prostor napadača ili odbrambenog igrača koji direktno učestvuje u igri ukoliko se lopta odbije od stative, prečke ili vratara\nc. Direktan crveni karton (ne drugi žuti karton / opomena)\nzaustavljanje očigledne prilike za postizanje pogotka (DOGSO), posebno mesto prekršaja i pozicije drugih igrača\nozbiljan prekršaj (ili bezobziran prekršaj)\nnasilno ponašanje, griženje ili pljuvanje\nagresivne, uvredljive i pogrdne gestikulacije\nd. Pogrešan identitet (crveni ili žuti karton)\nUkoliko sudija sankcioniše prekršaj i zatim pokaže žuti ili crveni karton pogrešnom igraču ekipe koja je načinila prekršaj (koja je sankcionisana), identitet igrača koji je načinio prekršaj podložan je pregledu snimka; sam prekršaj ne može biti pregledan osim ako se odnosi na postizanje pogotka, incident za kazneni udarac ili direktan crveni karton.\nNAPOMENA: Mediji koje eventualno interesuju detalji vezani za VAR implementaciju mogu da putem e-maila: [email protected] pošalju pitanja na koje će dobiti odgovor


POČETNATURSKAEgejska obala Turske20 DenizliPrijevoz putnika u udobnosti aviona do aerodroma Çardak\n25 / 11 / 2020 20 Denizli, Egejska obala Turske, FOTOGRAFIJE, GENERAL, Aerodromi, HIGHWAY, TURSKA\nPutnički prevoz do aerodroma Cardak u udobnosti aviona\nMetropolitanska opština Denizli, koja obavlja prevoz putnika između centra grada Denizli i aerodroma daardak, pokrenula je standardni putnički prevoz, kao i personalizovanu uslugu prevoza, po intenzivnoj potražnji građana. Uz VIP uslugu, putnici se preuzimaju sa njihovih adresa i dostavljaju na aerodrom i sa aerodroma na njihove adrese.\nMetropolitanska opština Denizli, koja je nedavno preuzela uslugu prevoza do aerodroma daardak s ciljem da olakša prevoz do aerodroma, učini efikasnim kapacitet nosivosti putnika i poveća zadovoljstvo građana, iz dana u dan povećava kvalitet svojih usluga. U tom kontekstu, gradska opština Denizli, koja je proširila svoju voznu flotu na zahtjevnu potražnju građana, pokrenula je uslugu privatnog prevoza između centra grada - aerodroma Çardak, aerodroma Çardak - centra grada. Uz personaliziranu uslugu, građani se preuzimaju sa njihovih adresa i dopremaju na aerodrom Çardak i sa aerodroma Çardak na njihove adrese. Metropolitanska opština Denizli pruža personalizovanu uslugu prevoza sa posebno dizajniranim minibusima za 8 + 1 osobu.\nImenovanje je potrebno 24 sata unaprijed\nGrađani koji žele da imaju koristi od usluge personalizovanog prevoza gradske opštine Denizli, koja i dalje dolazi do aerodroma Çardak sigurnim, udobnim i higijenskim vozilima, moraju izvršiti rezervaciju 24 sata unapred. Navedeno je da se informacije o posebnim specijalnim službama i za rezervacije mogu dobiti na telefonskim linijama 0 (258) 244 00 44.\nStandardne usluge se nastavljaju\nS druge strane, gradska općina Denizli, koja nastavlja prevoz putnika između centra grada-Zračne luke Çardak, Zračne luke cityardak i centra grada, različitim tipovima vozila, izjavila je da šatlovi nastavljaju polaziti iz stare biblioteke u ulici İstiklal i autobusnog terminala općine Denizli, kao i obično. .


Samo u Americi: Stalno prisustvo mikrotrendova\nVreme je za drugačiji pogled na život u SAD, koji zovemo i Samo u Americi. Danas vam predstavljamo mikrotrendove.\nMark Pen dobija dosta publiciteta u poslednje vreme i sigurno bi mu se dopala ova igra rečima, s obzirom da se bavi, upravo, publicitetom. On je čuveni stručnjak za odnose sa javnošću, koji se profesionalno bavi sprovođenjem anketa u predizbornim kampanjama. On je takođe i jedan od ključnih savetnika predsedničkog kandidata Hilari Klinton. On je čovek koji je izmislio kovanicu soccer mom za žene koje vode brigu o deci i vode ih na fudbal, žive u predgrađima, a čiji je glas u nekoliko izbora tokom 1990-ih bio odlučujući.\nPen takođe pomno prati sociološke trendove, ili kako ih on naziva, mikrotrendove, što je i ime knjige na kojoj je bio ko-autor.\nTrendovi kao što su manja kola, savršenija tehnika, veća upotreba organske hrane i razumevanje prirodne sredine i kako je sačuvati, su dobro poznati. Međutim, Mark Pen piše da su najveći pokreti u Americi danas, zapravo mali.\nNa primer, on tvrdi da kompanije ne bi trebalo da budu zabrinute zbog pomeranja starosne granice zaposlenih, odnosno da će posle odlaska u penziju kompanije ostati sa previše nepopunjenih radnih mesta. Amerikanci vole da rade, a penzionerima će biti zadovoljstvo da preuzmu dosta obaveza.\nKako Pen dalje navodi, pojavili su se tzv. Thirty-Winkers – Amerikanci koji nemaju dovoljno sna, i za koje su razne kompanije obezbedile prostorije za spavanje. Međutim, ljudi koji pate od manjka sna jedu više brze hrane, goje se, i pate od pogoršanja zdravstvenog stanja, dok nemaju uvek dovoljno novca za lečenje.\nMark Pen piše i da dok žene preuzimaju sve veće uloge u američkim crkvama, radikalnijih religija, koje postavljaju žene u podređeni položaj, je sve više. U knjizi se pominje i zanimljivost da je, iz nejasnog razloga, broj levorukih Amerikanaca u porastu. Levoruki su poznati po tome da su vrlo kreativni, što bi moglo da rezultira bržom modernizacijom korporativne Amerike, a možda čak i vojske.\nIako mikrotrendovi dolaze i prolaze kao povetarac, o njima je zanimljivo pričati dok su još uvek prisutni.


"Uz buduća i već najavljena novčana sredstva Sjedinjene Države pružaju konkretnu pomoć", navodi se u saopštenju. (Foto: Reuters/Andrew Kelly)\nSjedinjene Američke Države izdvojile su skoro 508 miliona dolara za suzbijanje globalne pandemije koronavirusa, saopštio je Stejt department.\nU saopštenju je ukazano da državne službe i agencije Sjedinjenih Država blisko sarađuju u određivanju prioriteta za pružanje strane pomoći.\n"Uz buduća i već najavljena novčana sredstva Sjedinjene Države pružaju konkretnu pomoć", navedeno je u saopštenju.\nIzdvojenim novčanim sredstvima, kako je ukazano, podržavaju se ključne aktivnosti na suzbijanju zaraze - kao što je sprovođenje informativnih kampanja o javnom zdravlju, vodi, sanitetsko-zdravstvenim merama, kao i prevenciji i kontroli zaraze u zdravstvenim ustanovama.\n"Američka vlada je globalnu borbu protiv Kovida 19 pomogla sa skoro 200 miliona dolara datih za hitnu zdravstvenu pomoć koju je obezbedio USAID-ov Globalni fond hitnih zdravstvenih rezervi za epidemije globalnih zaraznih bolesti (USAID’s Global Health Emergency Reserve Fund for Contagious Infectious-Disease Outbreaks) i Globalni zdravstveni program (Global Health Programs account)", navodi se u saopštenju Stejt departmenta.\nUkazano je da je suma od skoro 195 miliona dolara, kao humanitarna pomoć, uplaćena sa USAID-ovog računa za međunarodne katastrofe (USAID’s International Disaster Assistance). Istovremeno, Fond za ekonomsku podršku (Economic Support Funding) će sa 50 miliona dolara pomoći nevladinom sektoru u više od stotinu pogođenih i ugroženih država globalnom pandemijom koronavirusa, navodi Stejt department.\n"Posredstvom Biroa za stanovništvo, izbeglice i migracije (State Department’s Bureau of Population, Refugees, and Migration), koji rukovodi sredstvima za pomoć migrantima i izbeglicama, različitim državama će biti raspodeljeno ranije najavljenih 64 miliona dolara namenjenih Agenciji Ujedinjenih nacija za izbeglice (UNHCR)", saopštio je Stejt department.\nKako je navedeno, taj novac će biti upotrebljen za ublažavanje posledica pandemije i humanitarne krize u najranjivijim delovima sveta - kao deo Globalnog plana Ujedinjenih nacija za reagovanje na pandemiju Kovida 19 (UN’s Global Humanitarian Response Plan for COVID-19).\nPomoć Srbiji, Crnoj Gori i Kosovu\nSrbiji je, ukazuje Stejt department, raspoređena novčana suma od od 1,2 miliona dolara. Uplaćena je kao pomoć zdravstvenom sistemu zarad povećanja obima testiranja, dodatne tehničke ekspertize za reagovanje i spremnost, bolje komunikacije i angažovanje zajednice. Novac je, dodaje se u saopštenju, upotrebljen i za poboljšanje higijenskih navika u domovima. Osim toga USAID u Srbiji preusmerio je 150.000 dolara za obezbeđivanje hrane i drugih vidova podrške najugroženijim porodicama i grupama, uključujući starije osobe.\nSjedinjene Države, podvlači se u saopštenju, uložile su više od milijardu dolara u ukupnu pomoć Srbiji u poslednjih 20 godina, uključujući gotovo 5,4 miliona dolara samo u pomoć u zdravstvu.\nSjedinjene Države su Crnoj Gori, saopštava Stejt department, preusmerile 300.000 za suzbijanje pandemije Kovida 19. Ta pomoć deo je dugoročnih američkih ulaganja koje iznose 332 miliona dolara - od kojih je million dolara raspoređen za pomoć zdravstvenom sistemu.\nCrna Gora: Preminula četvrta osoba pozitivna na Kovid 19\nKada je reč o Kosovu, Stejt department ukazuje na ulaganje milion i 100 hiljada dolara u pripremu laboratorijskih sistema, podršku stručnjacima za reagovanje, kao i poboljšanje komunikacije. Podrška borbi protiv Kovida 19, kako je ukazano u saopštenju Stejt departmenta, dodatak je dugotrajnoj pomoći Sjedinjenih Država Kosovu u iznosu od 772 miliona dolara tokom poslednjih dvadeset godina - od čega je sa više do 10 miliona dolara pomognut zdravstveni sistem.\nOd srede na Kosovu oštrija zabrana kretanja zbog koronavirusa


Preparati za dezinsekciju moljaca Aleksinac, JEFTINO - Dezinsekcija Beograd EK Group\nAkcije » Dezinsekcija stršljenova Aleksinac » Dezinsekcija moljaca Aleksinac\nUništavanje moljaca u Aleksincu naše preduzeće EK-Group obavlja na visoko profesionalni način kao i sve druge intervencije iz oblasti dezinsekcije. Preparat koji koristimo za uništavanje moljaca je uvezen iz Evropske Unije (Nemačke) – širom sveta poznati Bajerovi preparati. Intervencija koja se obavlja kada je u pitanju uništavanje moljaca traje najviše 5 do 10 minuta, u zavisnosti od kvadrature stana. Preparat ima široku primenu tako da pored toga što uklanja moljce istovremeno pruža zaštitu i od drugih insekata, ako bi se dogodilo da se pojave. Najčešće se susreću moljci u kuhinji i moljci u ormanima sa odećom gde je uništavaju. Mnogi ljudi koriste razna sredstva za uništavanje moljaca ali ta sredstva nisu potpuno pouzdana. Kada se ljudi suoče sa tim onda zovu profesionalnu službu iz oblasti dezinsekcije. Gnezda moljaca u ormanima sa uništenom odećom će biti uvek čest slučaj ako se ne reaguje na vreme.


OSM Televizija - Ana Brnabić u Banjaluci, sastanak sa Cvijanovićevom i Dodikom\nAna Brnabić u Banjaluci, sastanak sa Cvijanovićevom i Dodikom\nU Administrativnom centru Vlade Republike Srpske održan je sastanak predsjednika Milorada Dodika i premijerke Srpske Željke Cvijanović sa premijerkom Srbije Anom Brnabić.\nSastanku su prisustvovali ministar industrije i energetike Petar Đokić i ministarka za prostorno uređenje, građevinarstvo i ekologiju Srebrenka Golić.\nDelegacija Srbije sastala se i sa gradonačelnikom Banjaluke Igorom Radojičićem.\nU Banskom dvoru održana je stručna konferencija pod nazivom "Energetska suverenost - Banjaluka kao regionalni centar" kojoj su prisustvovali premijerka Srpske Željka Cvijanović, premijerka Srbije Ana Brnabić, ministar industrije, energetike i rudarstva Republike Srpske Petar Đokić, te gradonačelnik Banjaluke Igor Radojičić.\nU delegaciji Srbije bili su ministar rudarstva i energetike Aleksandar Antić, ministar zaštite životne sredine Goran Trivan, direktor Kancelarije za upravljanje javnim ulaganjima Marko Blagojević i predsjednik Privredne komore Srbije Marko Čadež.\nViše od sedam miliona KM za studentski dom i fiskulturnu salu\nJahorina ekonomski forum za 3.5.\nDodik pozvao Ivanića da obezbijedi učešće Trećeg puka u Svečanom defileu\nCvijanović: Stranci se previše miješaju, potreban realističniji pristup Zapada\nDogovoreno da ljekari iz Zvornika nastave da rade\nJoš iz iste kategorije: « "Neistinite tvrdnje Mektića o nekvalitetnoj domaćoj proizvodnji" Srpska i Srbija zajedno u jačanju obnovljivih izvora energije »


Dan online - Ekonomija: TE Pljevlja remontuju za 2,75 miliona eura - 2019-12-05\nEkonomija ELEKTROPRIVREDA RASPISALA NEKOLIKO TENDERA ZA ENERGETSKI OBJEKAT\nTE Pljevlja TE Pljevlja remontuju za 2,75 miliona eura Remont TE Pljevlja biće urađen na proljeće. EPCG je prethodna dva dana raspisala nekoliko tendera ukupne vrijednosti 2,75 miliona. Ponude čekaju do polovine januara\nElektroprivreda je u prethodna dva dana raspisala nekoliko tendera ukupne vrijednosti 2,75 miliona eura za remont Termoelektrane Pljevlja (TEP), koji će se odraditi na proljeće.\nEnergetska kompanija raspisala je tender za tipski remont opreme i uređaja u mašinskoj sali i tipski remont uređaja pomoćnih postojenja, čija je procijenjena vrijednost 655.820 eura, zatim tipski remont kotlovskog postrojenja, koji je procijenjen na 822.800 eura, i tipski remont sistema za pripremu ugljene prašine i odvod šljake ispod kotla, za koji procjenjuju da će koštati 465.850 eura. Procijenjena vrijednost tekućeg održavanja kotlovskog postojenja i mlinskog postojenja je 810.700 eura, što sve ukupno iznosi 2,755 miliona eura.\nPonude po ovim tenderima EPCG očekuje do 16. i 17. januara, kada će biti otvaranje. Odluka o izboru najpovoljnije ponude donijeće se u roku od 90 dana od dana javnog otvaranja ponuda. Vrijeme izvršenja ugovora je, kako piše u tenderskoj dokumentaciji, 30 dana od dana uvođenja izvođača u posao. Godišnji remont radi se svake godine u proljeće, obično krajem aprila ili početkom maja, i traje mjesec dana. U tom periodu je proizvodni objekat van pogona.\nZa devet mjeseci 2019. godine Termoelektrana je proizvela 1.004.039 megavat-sati električne energije, što predstavlja 5,69 odsto više od planiranog za taj period, a kupovinom Rudnika uglja postignut je željeni sinergetski efekat.\nTermoelektrana Pljevlja nedavno je obilježila trideset sedam godina rada i poslovanja. Narednu godinu obilježiće početak ekološke sanacije prvog bloka, uz rekultivaciju postojeće deponije šljake i pepela. U ova dva vezana projekta, čija realizacija će omogućiti nastavak valorizacije termoenergetskog kompleksa u Pljevljima, biće uloženo preko 60 miliona eura. Realizacijom ovih projekata Termoelektrana će proizvoditi električnu energiju po najvišim evropskim standardima bez rizika po životnu sredinu. Biće izgrađen i izvor toplote za grijanje grada i doniraće se još oko tri miliona eura za izgradnju primarnog toplovoda.\nPosao ekološke rekonstrukcije TE pljevlja dobio je konzorcijum u kojem su i firme iz Crne Gore – „Bemaks” i „BB solar”. Suvlasnik „BB solara” je Blažo Đukanović, sin predsjednika DPS-a i Crne Gore. Konzorcijum koji će za 54,5 miliona eura raditi posao ekološke rekonstrukcije TE Pljevlja čine firme „Dec internešenl”, „Bemaks”, „BB solar” i „Premonte”.\nFirma povezana sa Šarićima lani dobila posao\nProšle godine dio radova na remontu Termoelektrane dobila je firma „Tim kompani” koja se povezuje sa mrežom firmi bliskih Dušku i Darku Šariću. Lani je remont koštao 3,8 miliona eura, a firma „Tim kompani” je dobila poslove vrijedne 1,2 miliona eura.\n„Tim kompani” je pobijedila i na tenderu za faznu rekultivaciju deponije Maljevac. Taj posao vrijedan je skoro 800 hiljada eura, a dobijen je nekoliko mjeseci nakon remonta Termoelektrane.


Svi učenici od petog do devetog razreda osnovnih škola u KS dobit će besplatne udžbenike - Radio Ilijaš\nNaslovnica VIJESTI Svi učenici od petog do devetog razreda osnovnih škola u KS dobit...\n„To su setovi udžbenika za oko 20.000 učenika. Trenutno dogovaramo distribuciju udžbenika školama, a učenici će ih dobiti u septembru, s početkom nove školske godine“, objasnila je ministrica Hota Muminović.\nMinistrica je učenicima zaželjela ugodan raspust, te izrazila nadu da je ovom mjerom barem dijelom ublažen dio roditeljskih briga i poboljšan životni standard u porodicama.\nOva budžetska stavka prvi put je predviđena u Budžetu Kantona Sarajevo, ministrica Hota-Muminović najavila je da će ona u narednim godinama biti proširivana i unpređivana, kako bi učenici svih razreda bili obuhvaćeni ovim programom.\nVrijednost ove nabavke je četiri miliona KM.\nPrethodni članakPripreme za manifestaciju “Dani sjećanja – Srebrenica 11. juli 1995. godine” – Održan prvi sastanak Organizacionog odbora\nNaredni članakFenomenalna Lana Pudar osvojila šesto mjesto na Svjetskom prvenstvu


Nova GAZPROM benzinska stanica u Beogradu | NIS\nNIS > Presscentar > Vesti > Nova GAZPROM benzinska stanica u Beogradu\nKompanija NIS danas je u Beogradu otvorila novu benzinsku stanicu u lancu GAZPROM. Nova stanica „Žarkovo 1“, nalazi se u Trgovačkoj ulici, u opštini Čukarica, a potrošačima će osim visoko-kvalitetnog goriva, ponuditi i širok spektar dopunskih proizvoda, kao i prvoklasnu uslugu.\nStanicu su svečano otvorili direktor Bloka promet NIS-a Aleksej Černikov i zamenik direktora Bloka promet Pavel Kandalincev\nOvo je 14. po redu stanica ovog premijum brenda u Srbiji, a čak 94. u regionu Jugoistočne Evrope u kojem mreža GAZPROM benzinskih stanica posluje. Izgrađena je u skladu sa najzahtevnijim ekološkim propisima i opremljena savremenom opremom i dvostranim multipleks automatima za točenje goriva. U prijatnom ambijentu i ekskluzivnoj ponudi ove stanice potrošači će moći da uživaju 24 sata dnevno, a u njenom sastavu se nalazi i restoran, kao i autoperionica.\nUsputna lokacija, u centru Žarkova, ka magistralnom putu koji vodi ka značajnim gradovima i turističkim destinacijama Srbije, vrhunsko gorivo Evro 5 kvaliteta proizvedeno u Rafineriji nafte Pančevo, bežični internet, odlična kafa i ukupna ponuda, čine ovu benzinsku stanicu idealnim mestom za predah i nastavak putovanja.\n„GAZPROM benzinske stanice su međunarodni, premijum brend i na njima se primenjuje najnovija, moderna tehnologija, koja je u skladu sa savremenim standardima poslovanja. Trenutno smo najbrže rastuća mreža koja je vrhunskim kvalitetom goriva, ponudom dopunskog asortimana i usluge, veoma brzo zadobila poverenje potrošača Srbije, Bugarske, Rumunije i Bosne i Hercegovine. Stalnim unapređenjem ponude, opravdavamo naše obećanje koje dajemo porukom ‘Najbolje je pred vama’, jer nam je zadovoljstvo naših potrošača uvek na prvom mestu. Želimo da korisnici naših usluga u GAZPROM benzinskim stanicama prepoznaju vernog i pouzdanog partnera na putu“, izjavio je prilikom otvaranja nove benzinske stanice Aleksej Černikov, direktor Bloka promet u NIS-u.\nGAZPROM benzinske stanice su nova, moderna mreža kompanije NIS, koje posluju na četiri tržišta Jugoistočne Evrope sa više od 90 objekata, nudeći visoki kvalitet ponude i usluge potrošačima Srbije, Bugarske, Rumunije i Bosne i Hercegovine. Pripadaju premijum segmentu balkanskog tržišta, nudeći pouzdan kvalitet goriva proizvеdenog po evropskim standarima, a pažljivo odabranom ponudom dopunskog asortimana i restorana, kao i pratećim uslugama, zadovoljavaju potrebe čak i najzahtevnijih potrošača. Za GAZPROM benzinske stanice kompanija NIS je dobitnik priznanja „Najbolje iz Srbije“ u 2013. godini.


Savet Ujedinjenih nacija za ljudska prava\nPredsednik Generalne skupštine Ujedinjenih nacija, Jan Elijason, izrazio je nadu da će novi Savet za ljudska prava biti uspostavljen do idućeg septembra.\nPredsednik Generalne skupštine Ujedinjenih nacija, Jan Elijason, rekao je da do kraja godine treba da se okončaju pregovori o obliku novog Saveta za ljudska prava, da bi on do septembra počeo da funkcioniše, dodavši da složen i težak rad. Elijason je priznao da su se zemlje-članice saglasile sa neznatnim brojem predloga, osim nekih osnovnih principa podržavanja ljudskih prava i načinu delovanja.\n”Rekao bih da je postignuta saglasnost da novi savet mora češće da se sastaje i da bi trebalo da bude spreman da se okupi u vanrednim situacijama.”\nU sadašnjoj Komisiji za ljudska prava su predstavnici 53 države-članice. Ona je kritikovana zbog toga što su u njoj i predstavnici država koje su poznate kao najteži prekršioci ljudskih prava - Zimbabve, Kuba i Libija - koje su umanjile ugled Komisije i dovele u pitanje mogućnost poboljšanja ljudskih prava u svetu. Elijason je istakao da mora da se postigne saglasnost o veličini, sastavu i članstvu novog Saveta za ljudska prava, dodavši da neke države traže da Savet ima najviše 30 članova, dok se druge zalažu za proširenje na 80. Elijason je rekao da su pregovarači podeljeni u pogledu toga da li bi članstvo trebalo da se zasniva na geografskoj podeli ili učešću država u unapređenju i zaštiti ljudskih prava.\n”Nadam se da se u ovom slučaju neće tražiti najniži zajednički sadržatelj, već saglasnost o kvalitetu, koji bi ispunio odredbe univerzalne deklaracije i povelje Ujedinjenih nacija. Države-članice bi takođe trebalo da preuzmu odgovornost, jer ljudskim pravima i pravima pojedinaca moramo da damo prioritet.”